text:
Saatani wiitwa kuti ngu “Wisi wa lweeno.” Yahushua Lwakwe wakati dyabooli “mujayi kuzwa kumatalikilo, alimwi takwe kasimpe nkaambo kwiina cili masimpe muli nguwe. … mubeji, alimwi ngowisi wakubeja.” (Johane 8:44, KJV) Kuunina, Kweena naa Kubejela, nciimo cakubula nguzu. Tacikonzyi kubaa nguzu zijisi Masimpe. Kubeja komwe lyoonse kulaalilwa kukkwanya kucenga. Saatani ulicizyi eeci kabotu, ncencico ncapindawida kubeja akuvwelanya kasimpe. Kufumbwa kuti kubeja kwaswenesya kukoyaanga nkasimpe, mbombubo mbokwiindila kweena uswiilila.
Saatani ilizyi kuti Mulawo nguutondezya ciimo ca Yahuwah cisetekene. Nkabela kasimpe takapindauki mbweenya awalo mbwabede Uupa Mulawo Lwakwe. Saatani uyanda kuti bantu batyole Mulawo uusetekene wa Yahuwah. Kutegwa cicitike eeci, wakabacenga kuti bayeeye kuti mulawo wa Yahuwah wakacincwa naa kuti tuucili mulawo uuyandika kubamba ooyu. Taakwe uukonzya kusyoma kubeja kuti nikwatali vweledwe antoomwe akasimpe. Nkabela Saatani ulayinduluka kwaambilizya cili mu Mangwalo kutegwa “ayumye” kubeja kwakwe. Efeso 2:15 ncibalo cibalwa kanji kuti mbobumboni bwakuti Mulawo wabulemu wakamana. Kwamana boobo takali kaambo kakkwene aaka kuti wabala waawa buyo. Mabala obile biyo aamvwugwa buteelede akutabilila kubeja kwa Saatani.
...kazundide amubili wakwe businkondo , nkokuti Mulawo waajisi milazyo yabupaizi, kutegwa aswaanganye nkamu zyobilo kuti zibe muntu mupya omwe akuleta luumuno....(amulange Ba Efeso 2:15)
Ncintu citaluleme kweezyeezya kuti Taata waMalawo wabululami inga wamwaya Mulawo Wakwe Uusetekene! Takwe mfulumende yabantu iitakwe milawo. Mbubwenya amfulumende yabulemu ayalo. Paulu awalo inga waba ucaalizya kwaamba kuti mulawo “wakamwayigwa” aciciingano nkaambo walo lwakwe , wakati:
“Aboobo Mulawo ulisetekene, amalailile alisetekene, uliluleme alimwi mubotu.” (Ba Loma 7:12, KJV)
Yahushua taakaboolela kumwaya mulawo pe! Wakaamba kuti:
“Mutayeeyi kuti ndakaboolela kumwaya Mulawo naa zyaalembwa abashinshimi.Tiindakaboolela kujaya mulawo pe, pele Ndakaboolela kuuzuzika. Ncobeni ndimwaambila kuti, kusikila julu anyika zikamane, taakwe kabala komwe kasyoonto nokaba kabeela kasyoonto katikazwe ku Mulawo, kusikila mane zyintu zyoonse eezyi zikazuzikwe. Aboobo kufwumbwa uutyola nouba omwe wamilawo miniini eeyi akuyiisya bantu kucita oobo, takeeleli pe mumunzi wakujulu. Pele kufwumbwa uutobela akuyiisya milawo eeyi, uyooba mupati mumunzi wakujulu.” (Mateyo 5:7-19, KJV)
Yahushua wakaluuzyi kabotu Mulawo wabulemu. Lyoonse naakali kubamba Mulawo wabulemu, wakali kutondezya bantu boonse nzila yakutobela.
“Yahushua wakapengela ndiswe, akutusiila nzila, njotweelede kutobela mumatende aakwe: Walo watakabisya ….” (1 Petulo 2:21-22)
Mangwalo lyoonse atuyiisya kuti Mulawo wabulemu tuumani. Weelede kubambwa lyoonse, Kujulu aaNyika, kutamani akutamani. Kufumbwa kampango ka Bbaibbele kabelesyegwa “kutondezya” kuti mulawo “wakagagailwa aciciingano” nkupindula caamba Mangwalo mukutabilila kubeja kwa Saatani kwakuti Mulawo wabulemu tuukonzyi kubambwa. Kampango Efeso 2:15 inga kateelelwa kabotu kuti cibalo coonse cabalwa mubwini.
Kaindi twakali kweenda munzila zyanyika, mbuli sikuungilila wamuluwo, ooyo weendelezya bantu batateeleli...
Pele Yahuwah uuzwide lubomba, muluyando Lwakwe lupati kuli ndiswe, nitwakaciyuminide muzibi, wakatukubulusya antoomwe a Yahushua, (mwakafutulwa mulubomba lwakwe;) Alimwi wakatubusya antooomwe akutukkazyika antoomwe aYahushua mumasena aajulu:...
Nkaambo Ngo luumuno lwesu, nguwakatuswaanganya, akumwaya bwaanda bwakatuzandwide akati kesu; Wakamanya businkondo kwiinda mumubili Wakwe, nkokuti Mulawo waajisi milazyo yabupaizi, kutegwa aswaanganye nkamu zyobilo kuti abe muntu mupya omwe akuleta luumuno; Kutegwa answaanganye bobile Yahuwah mumubili omwe kwiinda muciciingano, akujaya businkondo bwaaliko: Akuboola kuzyookambauka luumuno kuli ndinywe inywe nomwakali kulaale, akuli baabo bakali munsimunsi. (amulange Efeso 2:2, 4-6, 11-17.)
Aawa Paulu ulembela bantu ba masi, akubaibalusya kuti, kabatanaba Basyomi, bakali “kweenda munzila zyanyika eeyi” (kampango 2). Nzila zyanyika eeyi nzilengwa zyabantu zigamika mukuzandaulwa akusulaikana. Bana Isilayeli bakali bantu bamwi baasulaikidwe anyika. Yahuwah wakakanzide kuti Isilayeli abe “mumuni wanyika.” (Mateyo 5:14, KJV) Pele, Isilayeli wakalisumpula,akutandila anze bantu ba masi. Paulu wakali kwaamba kujatikizya kusulaikana akataa bantu naakati: “Kaindi mwakali kweenda munzila zyanyika eeyi, mbuli sikuungilila wanguzu zyamuluwo.” ( Efeso 2:2) Lyoonse mulimo Saatani ngwacita ngwakuleta kucimwa, kuyeeyelana zibi, kusulaikana akuzandaulana akati kabantu. Eeyi “njenzila yanyika.” Yahushua wakaboolela kuleta lukamantano kwiinda muluyando lwabulemu. Wakaliliibide akutambula uli oonse nokuba mumaanda aabacete beni, mbweenya mbuli Naakali mumaanda aabavwubi. Yahuwah “tasalululi muntu pe”: Pele kufumbwa cisi ciyoowa Nguwe, akucita bululami, cilatambulwa kuli Nguwe.” Incito 10:34, 35 ) Aaka kaambo kaabakatazya nobaba Basikwiiya batumwa kuti bakateelele. Kusikila Petulo naakalota ciloto cizwa kujulu pele ndendilyo eelyo naakabweza ntaamu yakunjila mumaanda aabantu batali ba masi, pele kumbele lyawaawo wakatobela bana Isilayeli bamwi bakamusinikizya nkaambo bakacili kusalulula.
“Kusyule lyawaawo bamwi baalumi bakazyila kuli Jakobo, eelyo Petulo wakalikulya antoomwe abantu ba masi: pele nibaasika munsimunsi wakalekezya kulya abantu aaba akusosoloka munsi lyabo, kayoowa baabo bakapalwidwe.” (Galatiya 2;12, KJV)
Naakabona caali kucitika Paulu wakafwambaana kucilesya cilengwa eeci. Ibbala lya “milazyo” ndyaakali kwaambilizya Paulu naakali kwaamba “mulawo uuli mumilazyo” (Efeso 2:15) uzwa kubbala lya “dogma” (#1378). “Nzye zilengwa zyabasilutwe” nzyaakali kwaamba Yahushua Naakabuzya kuti, 'Nkaambo nzi ncomutyolela mulawo wa Yahuwah nkaambo kazilengwa zyenu?” (Amulange Mateyo 15:3) Imulawo a milazyo njaakali kwaamba mu Efeso 2:15 Paulu tiiwali mulawo wabulemu ngwaakazuminide kuti ulisetekene alimwi mubotu. Paulu wakalikwaamba zilengwa zyabantu, zilemena nzibaali kuyaabukulaika bantu bapaizi abasilutwe liya kabayiisya bantu kuti beelede kubeleka kuliyandawida nzila yakuya Kujulu kwiinda mukutobela tulengwa twabo. Ootu tulengwa twakulesyalesya bantu ntotwaaletelezya kusulaikana, kuyeeyelana zibi, kucimwa, akuzandaulana akataa bana Isilayeli abantu ba masi. Eeyi milawo yatulengwa twabantu njiyaaleta “bwaanda buzandula” akataa bana Isilayeli abantu ba masi. Kaambo nkaakali kwaamba Paulu mu Efeso 2 nkakuti Yahushua wakaboolela kunununa bantu boonse bali koonse nkobabede. Yahushua taakamvwanya muntu a Yahuwah alikke, pele wakamvwanya muntu amuntunyina. Tiikwakacili caandaanya Isilayeli abantu ba masi, mwaalumi amwanakazi, uufutudwe awutafutudwe.
Pele lino muli Yahushua Uunanikidwe inywe nomwaali kulaale lino mwaleta munsimunsi kwiinda mubulowa bwa Uunanikidwe. Nkaambo Ngo luumuno lwesu, nguwakatuswaanganya, akumwaya bwaanda bwakatuzandwide akati kesu; Wakamanya businkondo kwiinda mumubili Wakwe, nkokuti Mulawo waajisi milazyo yabupaizi, kutegwa aswaanganye nkamu zyobilo kuti abe muntu mupya omwe akuleta luumuno,” ( Efeso 2:13-15)
Yahushua ngowaazwide bwini bweelede kuba mulawo wabulemu. Aboobo, Waamwaya milazyo yazilengwa zyabantu zyakusulaikana nzibaabikkide bantu bamaanu masyoonto. Kuzuzikwa kwini kwa Mulawo Nduyando.
“Nkaambo mulawo ulazuzikwa mubbala lyomwe, ndilyo eeli; Yanda mweenzinyoko mbuli mboliyanda.” (Galatiya 5:14, KJV)
“Luyando taluciti cibyaabi kumweenzinyina: aboobo luyando nkuzuzika mulawo.” (Loma 13:10,KJV)
Muli Yahushua boonse baliswaangene muluyando. Efeso 2 basekelela lukamantano lupya aluyando lwabusazinyina ndwaakaleta Yahushua akubamba Mulawo uutamani, uusetekene, uululeme uutamani alimwi wabulemu.
Muli YAH taakwe Kujwe naa Kumbo,
Kumusanza naa Kunyika;
Pele kuli buyo kumvwana kupati kwaluyando
Munyika yoonse.
Muli Nguwe myoyo yakasimpe ili koonse
Iyoojana kulyookezya;
Mulimo Wakwe mbunweba bwagolide,
Bwaanga antoomwe mukowa wabantu.
Amujatane, mumaanza, nobasyomwa,
Kufumbwa musyobo wenu!
Ooyo uubelekela Taata wangu mbuli Mwana Wakwe
Mweenima ncobeni kuli Ndime.
Muli YAH Kujwe aKumbo kwaswaana lino
Muli Nguwe Kumusanza aKunyika kwaswaana
Boonse bana Kristu bali bomwe muli Nguwe
Munyika yoonse.
Milawo ili Kkumi = Cikonzya Ciimo ca Yahuwah Citapindauki:
- ULULEME: Yahuwah – Loma 3:26; Mulawo Wakwe Loma - 7:12.
- WAMASIMPE: Yahuwah- Johane 3:33; Mulawo Wakwe – Nehemiya 9:13.
- UUTAKWE KAMPENDA: Yahuwah- 1 Johane 3:3; Mulawo Wakwe- Intembauzyo 19:7, 8.
- MUMUNI: Yahuwah-1 1 Johane 1:5; Mulawo Wakwe – Tusimpi 6:23.
- UUSYOMEKA: Yahuwah- 1 Kolinto 1:9; Mulawo Wakwe- Intembauzyo 119:86.
- MUBOTU: Yahuwah – Nahamu 1:7; Mulawo Wakwe – Loma 7:12, 16.
- WAMOZA: Yahuwah – Johane 4:24; Mulawo Wakwe – Loma 7:14.
- UUSETEKENE: Yahuwah – Izaya 6:3, 1 Petulo 1:15; Mulawo Wakwe – Kulonga 20:8, Loma 7:12.
- MASIMPE: Yahuwah- Johane 14:6; Mulawo Wakwe – Intembauzyo 119:142, 151.
- BUUMI: Yahuwah- Johane 14:6; Mulawo Wakwe – Mateyo 19:17.
- BULULAMI: Yahuwah – Jelemiya 23:6 ; Mulawo Wakwe - Intembauzyo 119:172.
- UULONDOKEDE: Yahuwah- Mateyo 5:48; Mulawo Wakwe – Jakobo 1:25.
- UUTAMANI: Yahuwah- Johane 8:35; Mulawo Wakwe- Intembauzyo 111:7, 8.
- LUUMUNO: Yahuwah- Izaya 9:6; Mulawo Wakwe Intembauzyo 119: 165.
- NZILA: Yahushua – Johane 14:6; Mulawo Wakwe – Intembauzyo 119:30-32.
- WANCOBENI: Yahuwah- 2 Timoteo 2:19; Mulawo Wakwe- Intembauzyo19:7, 111:7, 8.
- UUTAPINDAUKI: Yahuwah- Malakayi 3:6; Mulawo Wakwe- Intembauzyo 111:7, 8.
- UULWEELA: Yahuwah- Intembauzyo 34:8; Mulawo Wakwe- Intembauzyo: 19:10, 119:103
- WABUSONGO: Yahuwah- Intembauzyo 111:10; Mulawo Wakwe – Intembauzyo 19:7.
- UUTWIIMININA: Yahuwah – Intembauzyo 63:6; Mulawo Wakwe- Intembauzyo 1:2.
- MUBETESI: Yahuwah- Intembauzyo 50:6; Mulawo Wakwe- Jakobo 2:12.
- UUTUPA KUTEELELA: Yahuwah- Intembauzyo 18:27; Mulawo Wakwe -19:8.
- LUYANDO: Yahuwah- 1 Johane 4:7, 8; Mulawo Wakwe – Loma 13:8- 10.
- UUSALALA: Yahuwah – Intembauzyo 19:9; Mulawo Wakwe – Ezekiya 22:26.
- UULELEKEDWE: Yahuwah – Intembauzyo 28:6; Mulawo Wakwe – Kulonga 20:11.
- UUKONDA: Yahuwah- Intembauzyo 37:4; Mulawo Wakwe – Intembauzyo 1:2.
- MUBOTU: Yahuwah – Izaya 9:6; Mulawo Wakwe- Intembauzyo 119:18.
- LWAANGULUKO: Yahuwah- Izaya 61:1; Mulawo Wakwe- Jakobo 1:25; Intembauzyo 119:45
- KUKKALA KABOTU: Yahuwah- Intembauzyo 23:4; Mulawo Wakwe- Intembauzyo 119:50.
- LWIIMBO LWESU: Yahuwah- Ciyubunuzyo 15:3; Mulawo Wakwe- Intembauzyo 119:54.
- WALUBOMBA: Yahuwah – Kulonga 34:5; Mulawo Wakwe- Intembauzyo 119:58.
- LUZYIBO: Yahuwah- Izaya 11:2; Mulawo Wakwe- Intembauzyo 119:66.
- BULANGIZI: Yahuwah- Intembauzyo 130:7; Mulawo Wakwe- Intembauzyo 119:74.
- BUUMI: Yahuwah- Intembauzyo 36:9; Mulawo Wakwe- Tusimpi: 3:1, 2.
- NYIMBO: Yahuwah- Tusimpi 8:13, 14; Mulawo Wakwe- Intembauzyo 119:80.
- KUMVWISISYA: Yahuwah- Intembauzyo 147:5; Mulawo Wakwe- 119:99.
- KUKKOMANA: Yahuwah- Intembauzyo 146:5; Mulawo Wakwe- Tusimpi 29:18.
- LUKONDO: Yahuwah- Intembauzyo 16:11; Mulawo Wakwe- Intembauzyo 119:162.
“Mutayeeyi kuti [Yahushua] Ndakaboolela kumwaya mulawo, nokuba bashinshimi:
Nsyeekaboola kumwaya pele kuzuzika.”
(Mateyo 5:17, KJV)
(Ciyubunuzyo 22:14, KJV)


c: text/html

text:
Kakuli bulelo bwa Yahuwah wakali ngomutwe wa bukambausi mu Cizuminano Cipya, pele eeco cakauntuluzyigwa abakambausi bamazubaano. Ooku kugwisya Mulumbe wa Bulelo mubukambausi kwakapyopyonganya cikombelo ca Kumbo cakuti limwi cakasikila mpoceela. Kunze lyaboobo mulumbe wa bu syaacivwulemangu waku Amelika, ooyo uulaa mukondo uuzyila kumyaka ya Amelika wansiku, wakatola busena bwa mulumbe wa Yahuwah, “mulumbe wabulelo.” Ooku kubula mulumbe mubotu kwakaindila cakuti bunji bwa bakambausi abamayi bazikolo zipati inga baide kuluma-luma buyo nobapandulula “mulumbe wa bulelo” (Mateyo. 24:14; Maako 1:14). Aboobo cintu citobela waawo Mulumbe wuubukide uutakonzyi kusandula buumi bwa bantu.
Kaambo Ka Kukambaukila Mulumbe wa Bulelo
Eelyo Johane Mubbizyi naakaboola kazyaa kukambauka kuti, “Amweempwe, nkaambo bulelo bwa Yahuwah bwasika!” (Mateyo 3:2), Aabo bakali kumuswiilizya bakalimvwisyide kuti wakali kwaambilizya musela wakwiiya lufu akulubazu nkobugama buumi ooyo wakaambilizyidwe abashinshimi ba Cizuminano Cakale, eeco nciindi Yahuwah nayootumina mwami Messiah kuti azyikoozyeke basinkondonyina ba cisi ca Isilayeli akujuzya musela mupya waluumuno mumulengalenga woonse. Johane wakaita bantu kuti baleke kucita zintu zyaalikuyandika kaindi kutegwa bakanjile mu Bulelo akutija lubeta luboola.
Naakaangwa Johane, “Yahushua wakeza kakambauka mulumbe wabulelo akwaambilizya kuti, ‘Cazuzikwa lino ciindi, bulelo bwa Yahuwah bwasika’” (Maako 1:14-15). Luuka utwaambila kuti eelyo Yahushua naakaimikila mu sinagogwe kabala kuzwa mucibeela caambilizya Messiah ncaakalemba mushinshimi Izaya, walo wakajala mulumbe kuti, “Buno buzuba aaya mangwalo azuzikwa kamumvwide ntongola matwi.” Aakale nibaamubuzya kuti naa ngonguwe Messiah wakasyomezyedwe, Yahushua wakaingula wakati “Ndendime”(Maako 14:26) Ciindi cakulindila cakagola. Bulelo bwakasikila muli Messiah. Tiibwakacili bulangizi bwakulangila kulaale, pele lino bwakabaa zina abusyu bujatene aa Mulumbe ooyo.2
Lino mbuwakaindila buyo Mulumbe ooyo mu sinagogwe, Yahushua wakaambila bantu kuti, “Ime ndeelede kukambauka bulelo bwa Yahuwah kuminzi imwi ayalo, nkaambo ngomulimo ooyu ngweekatumwa” (Luuka 4:43). Kufumbwa nkwaakaunka wakaambilizya “makani aakkomanisya aabulelo bwa Yahuwah” (Luuka 8:1). Baapositolo bali 12 abalo bakali kweendeenda aanguwe.
Hena tacigambyi ono kuti’ naakabatuma, wakabalailila “kukambauka mulumbe wa Bulelo” (Luuka 9:1- 2)? Mulumbe wa Maako weendelana amakani aaya ulembedwe kuti, “Aboobo bakaunka kabayaa kukambaukila bantu kuti beempwe” (Maako 6:12), kutondezya mboziswaangene Bulelo amulimo wa kulyeempa. Mpoonya Yahushua wakasala abamwi bali 70 kuti ba “bakaponye baciswa akubaambila kuti, ‘Bulelo bwa Yahuwah bwaswena kuli ndinywe’” (Luuka 10:1, 9).
Musyule lya kutanta kuya kujulu, mwami wakakkala mazuba 40 antoomwe abasikwiiya “kakanana zintu zijatikizya bulelo bwa Yahuwah” (Milimo 1:3). Mbombubo, mbwaakamanizya mulimo wakwe waanyika mbweenya mbwaakautalika — kaambilizya Mulumbe Mubotu wa Bulelo!
Amulundu, Naakamana kusyomya basikwiiya bakwe kuti kucinooli Bulelo buyoolibonya mumazuba aaboola, wakabaambila kuti kuzwa ciindi eeco balo beelede kuba bakamboni bakwe (Milimo 1:8). Abalo basikwiiya bakwe Bali 12 bakali kweendeenda aanguwe. Aboobo, hena tacigambyi kubajana kabakambauka “zintu zijatikizya bulelo bwa Yahuwah alimwi muzina lya Yahushua” (Luuka 9:1-2)? Mwaapositolo Paulu, mbweenya awalo, wakayiisya “zintu zyaambilizya bulelo bwa Yahuwah” (Milimo 19:8). Wakabayeekezya Balupatipati ku Efeso kuti wakatola myaka yotatwe “kakambauka bulelo bwa Yahuwah” (Milimo 20:25, 31). Naakaangidwe amunzi wakwe mu Roma, “Bantu banji bakaboola kuli nguwe nkwaakali kukkala, mpoonya wakabapandulwida akukonkezya makani aabulelo bwa Yahuwah” (Milimo 28:23). Ibbuku lya Milimo lijala mulumbe, munzila yakusindinganya, mumajwi aaya, “Mpoonya Paulu wakakkala myaka iimaninide yobile muŋanda yakwe njaakali kubbadela alimwi katambula kufumbwa bakaboolede kuli nguwe, kakambauka bulelo bwa Yahuwah akuyiisya zintu zyaambilizya Simalelo Yahushua Messiah kakkazyikide camba, kakwiina muntu uumusinkila (Milimo 28:30-31). Inga kakuli kudonaika aasyoonto buyo kuti Mulumbe Mubotu wa Bulelo nguwakali mutwe wa kukambauka kwa mumusela mutaanzi. Citobela ncakuti, eeco kuli ndiswe ceelede kuba makanze eesu aswebo.
Ciimo ca Mulumbe wa Bulelo
Mulumbe Mubotu takuli kutambwa kuti “utambule Messiah mumyoyo wako,” nokuba kuti’ Muya Wakwe kuukkalilila mumusyomi uuli woonse. Aboobo Mulumbe Mubotu tuutunginizyi kwaamba buumi butamani bulindila basyomeka lwaakwiinda lufu, nokuba kuti kufumbwa sikwiiya wa Kristu uufwa inga kanooli wuunka kuyooba aa Mwami.3 Mbangaye buyo, ikuti kakuli baliko mu Cizuminano Cipya bakambauka kuguminizya julu. Kunze lyaboobo, bageme kukambauka Bulelo ancociiminina kuzulilwa mumo. Kerygma naa [Mulumbe Mubotu] wamu Cizuminano Cipya waambilizya mulimo ngwaakoonda Yahuwah kwiinda muli Yahushua akutamba baabo baswiilizya kuti batole cibeela mumakanze mapati aamisela ookwa Yahuwah. Ugaminide Yahuwah lwakwe, kutali ndiswe pe.
Kuyungizya waawo, Mulumbe Mubotu uguminizya misela minjaanji, tuuli mulumbe wabuumi bwaanyika buyo pe. Kwiinda mubashinshimi ba Cizuminano Cakale, Yahuwah wakaambilizya kuti uyootumina Munununi singuzu kuti akabambe cizuminano aba Isilayeli akootobeka zintu zyoonse kuti zyeendele muli Nguwe. Woonse malelo aayo bantu ngobapeda bulemu, mumoza amuzintu zyaansi, ayoonyonyoonwa. Yahushua wakaambilizya kuti Bulelo bwa Yahuwah bwakasika [bwakali afwaafwi], alimwi mpoonya wakaita bantu kuti balitole ansi akulibatamika ku nguzu zyabuleli bwakwe. Aciciingano wakazunda Saatani, wakaaba buumi bwakwe kuba cituuzyo ca cinyonyoono, akunununa bweendelezi atalaa zilengwa leza zyokwa Yahuwah eezyo Adamu nzyaakanyanzidwe naakawa. A Kalivali Yahuwah wakapwayila limwi calufu buleli bwa Saatani, nguzu zya cinyonyoono a lumoole lwa lufu, zyakaba “cintu cakuweeluzya buyo akataa misela yabantu.”
Naakabuka kuzwa kulufu, Kristu wakabbuka kuzwa munkondo yamulengalenga kazundide, akutondezya kuti Yahuwah, kutali bazangi, ngo mweendelezi wa zyoonse. Tede, ikuti Yahushua kali wakanjila akataa lubuwa lwaba sinkondonyina kakwiina uumukoma, nkokuti mazuba aabasindonyina alibalidwe!
Lino kakkede kujanza lyalulyo lyokwa Yahuwah, Messiah ulalela acuuno cakwe kusikila basinkondonyina bakabe ndyatilo kumaulu aakwe (Milimo 2:35; 1 Bakolinto 15:23-24). Kunooli nguzu zyamubi zicibeleka, pele kulembedwe kuti nguzu zyamubi zyeendelezyegwa kunsaa bweendelezi bwa Kristu (Bakolose. 2:15; 1:15-16; 1 Bakolinto. 2:6-8). Mbuli bwakaamba mwiyi wabuleza umwi ategwa, “Malelo woonse ayendelezyegwa aa Simalelo wa boonse.”
Ono mbwali Simalelo singuzuzyoonse, Kristu lino ngoweendelezya bweende bwa musela kusikila kumamanino aamazundilo woonse, mumajwi amwi kusikila bwaakuletwa Bulelo bwakwe anyika mumazuba aazya kumbele akubeteka masi woonse, eeco ciyootola busena aciindi cakuboola kwakwe.
Mukumaninizya, Mulumbe ujatikizya zintu zyoonse amuntu omwe-omwe kumugama. Lino Bulelo bwiimvwi mucikombelo. Kuba muntu uuzulilwa mu Bulelo oobo takukonzyi kucitwa abusena aatakwe cintu, mbubwenya mbuli muntu muzwakule mbwatakonzyi kuzulilwa mucisi ca Amelika kakwiina kucubilana abantu bakkala nkuko. Kuli cibeela cabantu boonse beelede kuba bantu babulelo. Eeco cijatikizya milimo azyaabilo zitakonzyi kujanwa kuti kokkede katungu. Mbweenya buyo, taceeleli kwaamba kuti umwi muntu inga waakunjila mubuleli bwa Messiah kwamana kacisyite anze lya cikombelo. Icikombelo, ciyungizya Mulumbe Mubotu wa Bulelo kunyika yoonse akwiita mukowa wabantu kuti ulibatamike kubuleli bwa Yahuwah muli Messiah akukkalilila abasyomeka bali mu Bulelo bwakwe. Kufumbwa ciindi alimwi kufumbwa busena kwaambilizyigwa kuzunda kwa Messiah akuteelelwa, Saatani weelede kubwaatuka busena oobo. Eelyo buleli bwa Yahuwah nobuyaa kukwakwamuka, bwa Saatani buyaa kuceya.
Aboobo cilayandika kuti tuvwunyungule makani ngotukambauka. Hena tukambauka “mulumbe mubotu wabulelo” mbuli ngwaakakambauka Yahushua a baapositolo?
1[Mutwe aaciiyo kuzwa kuciiyo citaanzi] http://empoweringkingdomgrowth.org/ekg.asp?page=11 2 wakabelesyegwa akuzumizyigwa aba Baptist Press.
2Cakali mbweenya mbokucili kumbelaa mazuba Kuboola Kwabili kupati — ed.
3Tuyooba “aa Mwami” lilikke buyo twaakutolwa kujulu/kubuka kuzwa kulufu (1 Batesalonika. 4:16-17) — ed.
Eeci cibalo citali ca WLC cakalembwa aba Peter Barfoot.
Eeci cibalo citali ca WLC cakalembwa aba R. Alan Streett, Mufundisi mupati wa ivangeli.
Twakagwisya mucibalo citaanzi mazina aabakomba mituni ngobayita Taata a Mwana, akubikka mucibaka cangawo mazina mataanzi ngubaapedwe. Kuyungizya waawo, twakajokolosya mutumpango ntotulembulude mazina aa Taata a Mwana mbuli mbwaakali kulembwa kutaanguna abalembi ba Bbaibbele bakayoyelwa Moza. -Nkamu ya WLC

robotstxt: allowed

filter: keep


text:
Ibbuku lya Ciyubunuzyo ncipego cabulemu cizwa kujulu. Mulindilyo, Yahuwah wakatwaabila mulumbe uuyandika kubantu bakwe mumazuba aacizya kumbele.
Mukubelesya mikonzyano, Ijulu lyakayubununa nguzu eezyo ziyoolwana nkondo a Yahuwah muciimo cabasaante Bakwe kakutana sika Kuboola Kwabili kokwa Yahushua.
Cishinshimi caambilizya kuti cisi cimwi eeco ciyooba anguzu zipati atalaa nyika cinooli cisi ca Amelika. Cilipandulwidwe mu Ciyubunuzyo 13:
Mpoonya ndakabona munyama aumwi kabbuka kuzwa munyika, alimwi wakalaa meja obile mbuli mwanaambelele alimwi wakali kwaambaula mbuli simwaaba. Ulabelesya nguzu zyoonse zyamunyama mutaanzi munsi lyakwe, akucita kuti nyika abaabo boonse bakkede mulinjiyo bakombe munyama mutaanzi, ooyo wakayasidwe cicisa calufu pele wakapona. (Ciyubunuzyo 13:11, 12, NKJV)
Kutegwa ziteelelwe zikonzyano zili mucishinshim eeci ambozyeelela cisi ca Amelika, ncintu ciyandika kulekela Mangwalo kuti atupandulwide zikonzyano eezi. Mu Bbaibbele, “banyama” baimina mfulumende zya mapolitikisi anyika. Daniele wakatondezyegwa banyama bone kabaimpuka kuzwa mulwizi:
Daniele cakamukopa cilengaano. Taakamvwisisya mikonzyano yaabelesyegwa mulincico pe.
“Ime nde Daniele, ndakapenzyegwa mumoyo mukati kamubili wangu, alimwi zilengaano zyamumutwe wangu zyakandipenzya ime. Ndakaswena munsimunsi lyaumwi wabaabo bakaimvwi afwaafwi, alimwi ndakamubuzya masimpe aazintu zyoonse eezi. Aboobo wakandaambila ime alimwi wakandizyibya busanduluzi bwazintu eezi: 'Aabo banyama bapati, bone, mbami bone kababbuka kuzwa munyika'. (Daniele 7:15-17)
Aboobo, banyama baiminina nguzu zya mfulumende zyaanyika. Nokuba kuti kwakali malelo manjaanji aakalaa nguzu zyakatii yendelezye nyika mumisela, Mangwalo antonkomene anguzu eezyo zilwana nkondo abulemu bwa Kujulu.
“Ime ndakabona munyama uumwi kabbuka kuzwa munyika . . . .” (Ciyubunuzyo 13:11)
Munyama mutaanzi ooyo Johani ngwaakabona mu Ciyubunuzyo 13 wiiminina bupoopo. Cishinshimi cakaambilizya kuti munyama , bupoopo buyootambula cicisa calufu:
“Alimwi ime ndakabona umwi wamitwe yakwe wakayasidwe calufu . . . .” (Ciyubunuzyo 13:3, KJV)
Ooku kuyasa bupoopo cilonda kwakamanina muzintu zinjaanji zyaacitika mu 1798, aciindi mpeenya aawo munyama naakapompa kuzwa munyika, cisi ca Amelika, nicaatalika kubaa nguzu.
Munyama wabili ooyo Johani ngwaakabona mu Ciyubunuzyo 13 wakaliimpene kuzwa kuli bamwi boonse nkaambo wakapompa kabbuka kuzwa munyika.
Mpoonya Johani wakaambilwa kuti: “Aayo meenda ngookabona. . .mbantu, makunga aabantu, masi amilaka.” (Ciyubunuzyo17:15) Aboobo, ooyo munyama wakazyila munyika wakali nguzu zya mfulumende eeyo yakatalikila akataa cooko canyika citakwe bantu banji.
Banyama aabo Daniele mbaakabona, amunyama mutaanzi Johani ngwaakabona mu Ciyubunuzyo 13, bakazyila mulwizi luvwundaukide. Zisi zipya kanjikanji zilatalikwa kwiinda mukutapula mfulumende yacisi cimwi, akubweza cibaka caco. Nokuba boobo, kwakanyina cisi cakutapula kutegwa kutalikwe cisi ca Amelika. Mbombubo mboceelela cisi eeci kuti cibe cikonzyano camunyama uubbuka kuzwa munyika.
Ibbala lya “kuboola” eelyo lijanwa mukaambo ka Mangwalo aaka, mumalembe aaci Giliki mataanzi, lyakali ἀvaßaίvw ( anabainō), eelyo lyalo antoomwe amabala nkolizwa muci Giliki, liiminina kuti – kusyuuka asyoontosyoonto...kukomena cabuumuzi alimwi mbuli (kasamu). Alimwi eeci ncintu ceelela.
G.A Townsend, eelyo naakali kupandulula kukomena kwacisi ca Amelika, wakaamba “maseseke aacisi eeci kuzwa aanyina cintu,” alimwi wakati, “Mbuli nseke yuumwine twakakomena kuba bulelo.” The New World Compared with the Old, pp.462, 635, G.A. Townsend) Limwi pepa lyakalembwa kubukuwa, The Dublin Nation, mu 1850 lyakaamba cisi ca Amelika kuti mbulelo bulibotela, oobo bwakali “kupampanuka,” alimwi “akataa buumuzi bwanyika eeci cisi cakali kuliyungizyila nguzu abweebezi”.
“Wakalaa meja obile mbuli mwanaambelele alimwi wakali kwaambaula mbuli simwaaba . . . .” (Ciyubunuzyo 13:11)
Munyama ooyo wakazyila munyika upandululwa kuti wakalaa meja obile, mbuli mwanaambelele. Ooyu tali munyama uukonzya mwanaambelele pe. Pele meja aakwe alaalweeno. Ucili munyama uulya banyamanyina, pele meja aakwe alibonya kuceya, kubula luciso alimwi akubaa luse mbuli mwanaambelele mubombe.
Kwamisela yobile, cisi ca Amelika, kacicili cisi cipya, cakazyila kukubula nguzu kukutalika kubaa nguzu, nceceelela bupanduluzi oobu. Tiicakazunda masi amwi alimwi cakajulila milyango yaco kuli akuvwuna baabo boonse bakali kutija kupenzyegwa mumasi aabo.
Mbuli Uulemekwa J.A Bingham mbwaakacipandulula, makunga aabantu akalongela ku amelika akuyandisya kubamba “Eeco catakangina bonwa munyika yoonse kwamisela minjaanji; nkokuti., cikombelo citakwe poopo, alimwi cisi citakwe muleli.”
“Ulacita maleele mapati, cakuti ulakonzya akulosya mulilo kuzwa kujulu anyika mumeso aabantu.” (Ciyubunuzyo 13:13)
Akataa zisi zyoonse zyanyika, cisi ca Amelika ncecaabaa nguzu, mpuwo abuvwubi cakufwambaana.
Busongo bwakubamba zintu bwakaya kumbele alimwi lwiiyo lwampindu amakwebo oolo lwakakunka kuzwa kucisi eeci, lwakajatikizya munzila imwi, buumi bwamuntu uuli woonse atalaa nyika.
Kujaya minzi ya Hiroshima a Nagasaki azibelesyo zyamusela wamazubaano kwakapandululwa a Johani naakati: “Ulalosya mulilo kuzwa kujulu. . .mumeso aabantu.”
Maseseke eeni aaciimo cacisi ca Amelika akutambula zileleko zyakujulu ngakuti milawo yaco yakali kwaandaanya Cikombelo a Mfulumende, akucita kuti lwaanguluko lwabuntu alwabukombi lube ko- nokuba akataa bantu aabo balangwa kuti tabakwe mulimo.
Munyama wameja obile taakali kukonzya kuba Cikombelo ca Katolika nkaambo Bukatolika bwacikombelo eeco nkuswaangana antoomwe Cikombelo a Mfulumende. Aboobo eeci ciyanza ca Cikombelo alusyomo lwaco kwiinda munguzu zya mfulumende zilakazyana a amilazyo eeyo njicaayasyigwa cisi ca Amelika.
Kuleka mbuli mikonzyano yabanyama imwi, ooyo munyama wakapompa kuzwa munyika wakali kulibonya bwiindene nkaambo taakajisi musyini, eeci ciiminina cisi citakwe mfulumende yaanyika.
“Musyini mukonzyano wamfulumende yabuleli bwamwami nokuba mufumpi, alimwi kuti kakutakwe misyini, mbuli mbokwaambwa aawa, inga caambilizya mfulumende iitakwe muleli, pele yeendelezyegwa mumaanza aabantu” U. Smith, Daniel and the Revelation, p. 581)
Cisi ca United States naa Amelika cakali cisi citaanzi kuzwa ciindi ca Loma eeco cakalaa musyobo wamfulumende iitakwe muleli omwe luzutu pele lwaanguluko loonse lwacisi abupaizi kaluli mumaanza aabantu.
Johani wakalangilizya cilengaano, nokuba boobo, cakatalika kucinca muciwa caco. Munyama wakalaa meja obile wakatalika kwaambaula mbuli simwaaba, aawa mikonzyano yobile yiiminina bukombi bwa zilengwa leza a Saatani lwakwe.
“Ubelesya nguzu zyoonse zyamunyama mutaanzi . . .akucita [kusinikizya] kuti aabo bakkede mulinjiyo bakombe munyama mutaanzi.” (Ciyubunuzyo 13:12)
Kuleka kuba cooko calwaanguluko mubupaizi cakaceede anyika, munyama wameja obile wakalipeekezya kubaa nguzu atalaa nyika yoonse eezyo zitamweelede. Ooku nkusinikizya, ngomulazyo wamfulumende yokwa Saatani, ooyo uubelesyegwa kukomba munyama uumbi, ooyo wiiminina Bukatolika.
“Ulacita maleele cakuti ulalosya mulilo kuzwa kujulu kuzya anyika mumeso aabantu. Alimwi uleena aabo boonse bakkede anyika kwiinda muzintu eezyo nzyaakalekelwa kuti acite kunembo lya munyama, kaambila baabo bakkede anyika kuti babambe cinkonzya camunyama ooyo wakayasidwe calufu acceba alimwi wakapona. Wakapegwa nguzu zyakupa muuya kucinkonzya camunyama, kuti cinkonzya camunyama caambaule akucita kuti boonse aabo batakombi cinkonzya camunyama bajayigwe. Ulasinikizya boonse, basyoonto abapati, bavwubi abacete, baangulukide abazike, kuti batambule caando camunyama mujanza lyalulyo nokuba munkumo zyabo, alimwi kuti kutabi naba omwe wuula nokuba kuulisya pele buyo ooyo uulaa caando nanka zina lyamunyama, nokuba mweelwe wazina lyakwe.” (Ciyubunuzyo 13:13-17, NKJV)
Masimpe ngakuti eezi nguzu zyaatamininwa acisi ca Amelika tizyaazumizyigwa abulemu bwakujulu pe nokuba kulelekwa mbuli bulembedwe Mumangwalo kujatikizya ncacita munyama ooyu:
Eeci ciimo cabulwani ciliindene kapati amilazyo yalwaanguluko ya Bulelo Bwakujulu.
Mangwalo alisalazyide kuti nkondo yamamanino akataa Yahuwah a Saatani inooyimvwi amakanaa kukomba- kapati, ciindi cakukomba. Yahuwah kunyina nasinikizya bantu kuti bamukombe Nguwe alimwi Saatani kunyina pe nasinikizya bantu kuti bakombe Yahuwah mu Nsabata Yakwe yakasimpe.
Kutobela boobo, kukomba ooko kusikikizyigwa acisi ca Amelika kunooli kukomba mubuzuba buteelede- Munsondo, akuzumizya baabo bakomba mu Mujibelo nokuba baabo bakomba muli Bwasanu kuti baye ku Mosiki kuti bakapaile, zyoonse eezyi kazyeendelana akkalenda lina Gregory eelyo libelesyegwa munyika yoonse iiyabaila kutobela munyama.
Cintu citakazumizyigwi ndwaanguluko lwakukomba kweendelana amizeezo yamuntu mwini lwakwe.
Cintu ciyootobela ncakuti, boonse bakaka kuteelela lusyomo oolu, lwakasinikizyigwa acisi ca Amelika (nokuba mfulumende iimwi) banokweelede kujayigwa. Kwiina ncobazumizyidwe aabo bakomba MuNsabata yakasimpe yamu Bbaibbele, eeyo iibalwa akujnwa kubelesya kkalenda litaanzi lyamwezi-azuba lyaku Malengelo.
Bulikke bulangizi bwamuntu, nkulyaaba cakumaninina kuluyando lokwa Yahuwah Elohimu. Mubusyu bwamunyama uuvwuluma, bantu Bakwe Yahuwah bayoofutulwa.
Boonse aabo bateelela Yahuwah atalaa milawo azilengwa zyabantu, bayoofutulwa muciindi camapenzi ciboola.
Kuciindi eeco, Mikayeli mungele mupati uukwabilila bantu bako, uyooimikila. Kuyooba ciindi camapenzi aayoosya aatanabwenwe kuzwa kuciindi kakutanaba masi pe, kusikila ciindi eeco. Pele ciindi eeco bantu bako, boonse bali aamazina aalembedwe mubbuku bayoofutulwa. Nkabela bantu banji balede mubulongo bwaansi, bayoobuka, bamwi bayoobukila buumi butamani, bamwi bayoobukila nsoni amasampu aatakamani pe. Aabo basongo bayoobala mbuli bubekema julu, aabo baleta bantu kubululami, bayoobala mbuli nyenyezi kwalyoonse alyoonse. (Daniele 12:1-3)
Izisyomyo zya Mangwalo zijulila Singuzyoonse kuli baabo boonse balemeka Mulengi wabo kwiinda mukubamba mulawo Wakwe, kukomba mu Nsabata Yakwe iisetekene eeyo iikonzya buyo kujanwa kubelesya nzila yakakubamba ciindi njaakabikka: kkalenda lya mwezi-azuba antoomwe.
Nkaambo wakabamba jwi lyakubikkilila lyangu, Ambebo ndiyookubamba muwoola lyamasunko, eelyo liboolela anyika yoonse, kuzyoosoleka baabo bakkede anyika.
Amulange, Ndaboola cakufwambaana: kojatilide eeco ncojisi kale, kutegwa kutabi muntu uutikubwezele musyini wako. (Ciyubunuzyo 3:10, 11, KJV)


text:
Lwiiyo lwa Basyaalizi| Muzeezo Wiimpene Kulanganya Cikombelo a Isilayeli
Mumisela yakainda, lyoonse kwakali mizeezo mipati yobile iijatikizya bweende akataa Cikombelo a cisi ca Isilayeli. Mulwiiyo lwa muzeezo wakucincanya, Cikombelo cicincana masena acisi ca Isilayeli, mpoonya ciba mucibaka ca Isilayeli munzila yakuti cisi ca Israel tacicikwe bulangizi bwa kunununwa kumbelaa mazuba. Mu lwiiyo lwa kwaandaanya (muzeezo wakuti leza ulayubunwida misela minjaanji ncayanda), kakuli Yahuwah1 ucilaa makanze ku cisi ca Israel, kunyina kwaandaanya akataa cisi ca Isilayeli a Cikombel eeco cibambililwa mumusela yoonse, kunyina kuswaanganya antoomwe zyobile eezi pe.
Hena eeyi mizeezo iilaa mpuwo inga yalangilwa kulubila na? Hena kuli kasimpe aawo mpoziswaanganina na?
Kwaandaanya Kululeme a Kutaluleme
Mukubandika makanaa Cikombelo a cisi ca Isilayeli, cintu citaanzi cakwiibaluka ncakuti iBbaibbele talivwuzyi kwaandaanya nokuba kweezyekanya akataa cisi ca mukowa wa Isilayeli a Cikombelo (pele buyo muli Mateyo 23:39 amu BaLoma 11:26). Mu Bbaibbele, cisi ca Isilayeli, tiicakali cisi ca moza. Mbuli cisi ca bantu banyama (kuleka cisi cimwi cilaa bantu), cijisi bantu bakanununwa abatanunudwe. Eelyo Bbaibbele nolyaambilizya cisi ca Isilayeli mbuli cisi ca moza kujatikizya (baabo banunudwe mucisi cs Isilayeli), caambilizya bana ba Isilayeli musyaalizi (aboobo eeco citupa kuti tubuzye mubuzyo wakuti, "Hena kuli kwiimpana akataa Isilayeli musyaalizi a Cikombelo?"--tulawiingula mubuzyo ooyo mukaindi kasyoonto).
Mutabikki cilebyo munzila ya muntu naba omwe, nibaba baJuuda, nibaba ba Giliki, nibaba ba cikombelo ca Yahuwah—mbubonya oobo ambebo ndabosezya bantu boonse muziyanza zyoonse. Nsikakatili kuligwasya ndemwini buyo pe, pele ndiyandawida kugwasya beenzuma banji, kutegwa abalo bafutulwe. (1 Bakolinto 10:32-33)
Aaka kampango nkakabelesyegwa kweezyekanya akwiimpanaya kataa Isilayeli a Cikombelo, pele teesyi eeco ncokaamba akucita kampango aaka pe. Cintu citobela waawo citondezya kuti "BaJuuda" baambwa mbabaabo batanunudwe, "Ba Giliki" mbabaabo batanunudwe, pele "cikombelo ca Yahuwah" ncabaabo banunudwe (BaJuuda nokuba ba Giliki). Aboobo, aaka kampango kaleendelana atumpango tumwi mu Bbaibbele lyoonse nkaambo keelanya (1) muJuuda amu Giliki amuntu Wamasi, alimwi akwiimpanya (2) banunudwe abatanunudwe. Alimwi kaleendelana a Mangwalo woonse, takayimpanyi akataa cisi ca Isilayeli a Cikombelo—eeco inga kwaba kulubila.
Nkaambo nzi lino bantu ncobayandila kucincanya masena cisi ca Isilayeli a Cikombelo nokuba kwaandaanya Isilayeli kuzwa ku Cikombelo? Ipenzi liliko aawa lili muzibeela zyotatwe. Kutaanguna, bantu bavwuzya kweelanya "Cikombelo" abantu Bamasi, nokuba kuti ba Juuda a Bamasi antoomwe mbabantu bali mu Cikombelo (BaEfeso 3:6). Ipenzi lyabili liliko ndyakuti bantu bavwuzya kweelanya "Isilayeli" kuti mbaba Juuda. Eeco, acalo, nkukazya Mangwalo. Bamasi basyoma abalo mbana bamuŋanda mucisi ca Isilayeli (BaEfeso 2:12, 19). Ipenzi lyatatu ndyakuti bantu tababikkili maanu kwiimpanya akataa cisi ca Isilayeli a Isilayeli musyaalizi, nokuba kuti alyalo Bbaibbele lilayimpanya akataa bobile aaba (BaLoma 9:6-8, 11:1-7).
Aaka kaambo takali kaubauba mbuli mbobakaubyaubya bantu. Kuli zibeela ziceelede kuvwuntaulwa akuteelelwa. Ibbala lyakuti "Cikombelo" talyaambi bantu Bamasi balikke pe. Ibbala lya "Isilayeli " taliiminini baJuuda balikke buyo ziindi zyoonse pe. Kuli kwiimpana kapati akataa cisi ca Isilayeli a Isilayeli musyaalizi.
Ino Ninzi Cikombelo?
Cikombelo nimbungano ya bantu, nokuba kuti kabali baJuuda nobaba bantu Bamasi, aabo bakaitwa kuzwa munyika kuti basangane Mubili wa Messiah mu Moza (BaEfeso 5:23; Bakolose 1:18; 1 Bakolinto 12:13). Aabo bali mu Cikombelo balaswaangana antoomwe mu Moza amuli Messiah. Baambwa kuti bali "muli Messiah" (BaLoma 8:1; 2 Bakolinto 5:17; BaEfeso 1:13).
Alimwi nkutyeni naayanda kuzubula buvwubi bwa bulemu Bwakwe kuzilongo eezyo zyeelelwa luse nzyaakabambila kale bulemu – nkukuti kuli ndiswe, swebo tobantu mbaita, nibaba bazwa ku baJuuda nibaba baabo bazwa kuli Bamasi? (BaLoma 9:23-24)
Icikombelo mbaJuuda aabo bakaitwa bulanga kuzwa mumasi aanyika, alimwi aabo bakaitwa, mu Moza kuzwa akataa Isilayeli uutasyomi, abantu Bamasi aabo bakaitwa a Moza kuzwa akataa masi aanyika kuti bakombe Yahuwah wa Isilayeli.
Boonse bobile bakaitwa mu Moza kuti babambe mbunga yomwe yakaitilwa kuzwa anze iizyibidwe kuti Ncikombelo. Aaba bakaitilwa anze bakafutulwa kwiinda mukusyoma mbuli mumukonzyanyo wa wisi wabo mumoza, Aburahamu (BaRoma 4:11). Aboobo, nokuba kuti mbasyoonto mu Cikombelo baluzubo lwa baJuuda, pele boonse mu Cikombelo mbaJuuda mumoza. Bakapalulwa mumyoyo yabo (BaLoma 2:29), mbalunyungu lwa Abrahamu (BaLoma 4:16) alimwi mbantu bacisi ca Isilayeli. (BaEfeso 2:12, 19).
Ninzi Isilayeli?
Isilayeli inga caambilizya zintu zinjaanji. Kutaanguna, ciiminina cisi ca Isilayeli –eeco cisi cilaa bantu baluzubo lwa Jakobo/Isilayeli. Cabili, inga caambilizya baabo baluzubo lwa Jakobo bataninga tambula lwiito lwa Yahuwah (BaLoma 9:31, 11:7). Catatu, inga caambilizya baJuuda (basyaalizi) babikkide lusyomo mu zisyomyo zya Yahuwah.
Ooku takuli kwaamba kuti ijwi lyokwa Yahuwah lyasampuka. Nkaambo tabali boonse baluzubo lwa Isilayeli baitwa kuti Isilayeli. Nobaba bambuto ya Abrahamu tabali bana bakwe boonse pe. (BaLoma 9:6-7)
Nokuba kuti kuba mwana walunyungu lwa Abrahamu, ciletela ciindi cibotu (BaRoma 3:1-2), eeco tacaambilizyi kuti uli waluzubo lwa Abrahamu mu Moza pe. (BaRoma 2:28-29; Johane 8:39; Mateyo 3:9). "Takuli kuti boonse bakazwa kuluzubo lwa Isilayeli mbiba Isilayeli." Muntu inga kali muntu wacisi mucisi ca Isilayeli pele katakwe cibeela muli Isilayeli wamacaalizyo. Kuli Isilayeli mukati kacisi ca Isilayeli, cibeela ca baJuuda mu luzubo amu Moza (Isilayeli mucaalizi) akataa baJuuba bacipona (mucisi ca Israel).
Eelyo bantu bamasi nobaba lunyungu lwa Abrahamu mu Moza kwiinda mukusyoma muli Yahushua2 Messiah, batalika kuba cibeela ca Isilayeli wa moza. Bantu bamasi basyoma balisangene muli Isilayeli musyaalizi mbuli mbwaakatondezya Paulu mumukonzyanyo wakwe wa musamu wa maolifa.
Kuti busu bwa maila aa micelo mitaanzi kabusetekene, aalo maila woonse alasalala. Anooli muyanda wasalala, nkokuti ayalo mitabi ilasalala. Pele kuti mitabi imwi niyakagonkwa, mpoonya eelyo yebo nooli kasonsela kamusokwe wakasimpwa akati kayo, lino ulikamantane anjiyo akusaninwa antoomwe kucisyiko cini camusamu wa olifa, utalisumpuli atalaa mitabi eeyo. Nolitembaula, uleelede kwiibaluka kuti teensi nduwe oonyampula cisyiko pe, pele cisyiko ncecikunyampula webo. Ulaamba kuti, “tede mitabi yakagonkwa , kutegwa ndikasimpikwe mebo. Mbukubede. Kutasyoma kwayo nkuyakagonkelwa, alimwi webo, kulusyomo lwakwo nkoyimvwi. Nekuba boobo utalisumpuli pe, ulitole ansi buyo. Nkaambo Yahuwah mbwaatakafwida lweengelelo mitabi yini-yini ya cisyiko, takooyookufwida nsoni awebo. Amubone luzyalo lwa Yahuwah alimwi abwalo buyumu bwakwe. Kuli baabo bawide muyumu anukuti kuli nduwe ngu siluzyalo, nkukwaamba kuti kokakatila ku luzyalo Lwakwe, pele watacita oobo, ayebo ulagonkwa. Abalo, kuti batakakatili kukutasyoma kwabo, balasimpulwa. Yahuwah ulakonzya kubweedela kubasimpikila.
Ikuti webo, niwakagonkwa kumusamu uulimenezya wamusokwe akusimpikilwa mumusamu wa maloifa mubotu wakasimpwa buya, saa tiikooyinda eeyi mitabi iini-yini kusimpikilwa mumusamu wayo wini wa ma olifa! .(BaLoma 11:16-24)
Musamu wama Olifa
Kumvwisisya kampango aaka, inga cagwasya kuzubulula zyaambwa muli nkako.
(1) Micelo Iisetekene Mitaanzi / Muyanda. Nokuba kuti bantu bamwi balanganya Abrahamu kuti ngo micelo iistekene mitaanzi naa muyanda uusetekanya civwuna amitabi yoonse, pele Yahushua nguuli mubusena oobu. Mulwiiyo lwa Pauline a Mujwi lya Yahuwah lyoonse, Messiah ngo muntu alikke uukonzya kusetekanya bamwi (Izaya 53:2-6; BaLoma 5:18-19, 10:4; 1 Bakolinto 1:30; 2 Bakolinto 5:21; BaEfeso 5:26; Bafilipo 3:9; kapati. BaHebulayo 2:11, 11:39-40).
Abumwi bumboni buyungizya bulajanwa mu BaLoma 9:3-4. "Nkaambo nindakakonzya kukomba kuti nkabe uutakatidwe kuli Messiah nkaambo kabakwesu abasiluzubo bangu banyama yabuntu . Balo mbabantu ba isilayeli, bwana mbubwabo, abwalo bukombi, azyalo zisyomezyo." Paulu ukonzyanyisya kuzandulwa kuzwa kuli Messiah mbuli "kutandwa" kuzwa kuli Nguwe, ooyu mulaka weendelana amukonzyanyo wa musamu wa maolifa kuti Messiah ngo muyanda.
(2) Kasonsa kamutabi wama Olifa Wamusyokwe. Eeci caambilizya muntu wamasi. Kasonsa ka mutabi nkateteete, takaninga sima.
(3) Mutabi Wini-wini. Eeci caambilizya baJuuda basyoma. MuJuuda uusyoma mutabi wamusamu wini, kakuli Muntu wa Masi nkasonsa ka musamu wamusyokwe wama olifa.
(4) Musamu wama Olifa. BaJuuda batasyomi tabali cibeela ca musamu wama olifa. Bakagonkwa. Aboobo cisi ca Isilayeli taceelede akulanganyigwa kuti musamu wama olifa. Pele musamu wama olifa weelede kwiiminina Isilayeli munzila imwi, nkaambo, baJuuda basyoma, ooyo ngo musamu wama olifa wa cisyiko cabo.
Musamu wama olifa wiiminina Isilayeli wamacaalizyo. Ooyu muzeezo ulikwabilidwe kapati mukampango aako. Musyule lyakooku, Paulu wakaambilizya Isilayeli wamasimpe (9:6), basyaalizi ba Isilayeli (9:27, 11:5), basale ba Isilayeli (11:7).
Basyaalizi ba Isilayeli = Cikombelo
Musamu wama olifa ngu Isilayeli musyaalizi, pele hena wiiminina Cikombelo na? Musamu wama olifa nimbungano yaba Juuda abantu bamasi bakasetekana kwiinda muli Messiah. Oobo mbusanduluzi bukkwene bwa Cikombelo (BaEfeso 3:6). Lino antoomwe a mukonzyanyo wa musamu wama olifa, Paulu wakali kulembela Bamasi basyoma (BaRoma 11:13), bakali bacikombelo. Pele, mumukonzyanyo wa musamu wama olifa tiibakali Cikombelo pe. Mu BaLoma, Paulu mwataanguna kubelesya bbala lyakuti ekklesia mucaandaano 16 (vv. 1, 5, 23), oomo moliiminina tubunga twabupaizi, kutali zikombelo zyoonse antoomwe pe. Mukonzyanyo wa musamu wama olifa ngwa Isilayeli uucaalizya (BaLoma 11:5, 7)--"musamu wama olifa wa [bantu baJuuda]" (11:24).
Ikuti Paulu naakagaminina buyo mukonzyanyo ooyu wa musamu wama olifa kwaamba baJuuda balikke buyo, Isilayeli wamacaalizyo niwakaba cintu cimwi caandeene kuzwa kucikombelo, nokuba cintu cimwi cibikkidwe mukati ka Cikombelo. Nkaambo basyomi bamasi bakasimpikilwa ku musamu wama olifa, nokuba boobo, cilisalede kuti Isilayeli wamacaalizyo tali luzubo lwa bama Juuda balikke buyo pe, pele, ujatikizya bantu boonse bakanununwa bali mu Cikombelo.
Mukonzyanyo ookwa Paulu wa musamu wama olifa ulikonzyene a amubili wamuntu (BaLoma 12:4-5; 1 Bakolinto 12:12ff). Nkaambo kakuti ubelesya mikonzyanyo yobile mukaambo komwe (BaLoma 11 a 12) eeco citondezya kuti wakali kwaamba nkamu yabantu yomwe njeenya. Mumukonzyanyo wamubili wamuntu, Messiah ngo mutwe uupa malailile kumubili woonse. Mbweenya buyo, mumukonzyanyo wa musamu wama olifa, cisamu cijana busani ambuto yaco kuzwa kuli Messiah. Mumikonzyanyo yobile eeyi, aabo bajanwa mukati mbaJuuda abantu Bamasi. Kuli bamwi: zibeela zyamubili zya baJuuda abantu Bamasi; akuli bamwi: mitabi ya baJuuda amisonse yabantu Bamasi.
Mukonzyanyo watatu ngwa cikombelo camoza ncaakali kwaamba Paulu a Petulo (BaEfeso 2:19-22; 1 Petulo 2:4-6). Aawa, Messiah ndebbwe lya kuciswi caŋanda aca bantu bakanununwa (baJuuda abantu Bamasi) ngamabwe aapona aazyila kuŋanda ya moza. Yoonse mikonzyanyo yotatwe—musamu wama olifa, mubili wamuntu, acikombelo camoza—zyaamba cintu comwe alimwi nkamu yomwe iibunganyidwe antoomwe ya baJuuda bakanununwa abantu Bamasi bakanununwa. Eeyi nkamu inga yaambwa kuti Ncikombelo, ni Mbungano, ni Mbunga yabupaizi, Mubili wa Messiah, munzi wa Yahuwah—oomo Bamasi mobatacili beenzu (1 Timoteo 3:15; BaEfeso 2:19), nokuba Isilayeli musyaalizi--oomo Bamasi mubakasimpikilwa (BaRoma 11:17).
Cikombelo Cipya a Cakaindi
Cikombelo ncimpya. Mu Mangwalo aa Cizuminano Cipya, cikombelo cakataanguna kwaambwa muli Matewo 16:18, oomo Yahushua mwaakaamba kuti uyaka Cikombelo Cakwe. Aboobo, Cikombelo mulimo mupya, kapati nkaambo kakuti nimbungano yokwa Messiah eeyo njayooyaka mukaambo ka cituuzyo ca lufu akubuka Kwakwe. Mbweenya mbuli Mozesi ooyo wakaleta ekklesia (bana ba Isilayeli) kuzwa mu Egypt, Messiah uyoogwisya ekklesia Wakwe mumoza kuzwa munyika, akubamba mbungano ya moza iisangenwe baJuuda a Bamasi.
Cikombelo cimpya kujatikizya cisyomyo cili mu Cizuminano Cipya ca Moza uukkalilila (Ezekiya 36:24-26; Jelemiya 31:31-33). Maseseke aa Cikombelo kuti aabo batali baJuuda bayootambula cibeela mu Moza akubikkwa mumubili omwe a (baJuuda basyoma) kwiinda mu Moza (Milimo 10:45, 15:8; BaEfeso 2:19-3:6). Aaya maseseke nkaambo Cizuminano Cipya akuboola kwa Muya Uusalala zyakasyomezyegwa buyo balikke aabo baŋanda ya Isilayeli abaŋanda ya Juudah (Jelemiya 31:31), kutali bantu Bamasi. Aboobo, cakali sisidwe mu Cizuminano Cakale, mbuli cizuminano cakapegwa Abrahamu, ooyo lunyungu lwakwe (Messiah) wakali kuyooba cileleko kumasi woonse.
Pele Cikombelo tacili cipya mubwini. Cikombelo tacili cipya nkaambo calo masyaalizyo buyo aa Isilayeli. Bamwi bantu bataminina kuti mukonzyanyo wa Paulu wa musamu wama olifa nce Cikombelo, kakuli bamwi batamauka kuti ngu Isilayeli. Kulanganya cikombelo kuti ngu Isilayeli wamacaalizyo ncintu cilulamika penzi eeli. Musamu wama olifa ngu Isilayeli musyaalizi alimwi nce Cikombelo, nkaambo Cikombelo ngu Isilayeli musyaalizi. Bugwasyilizi buyungizya bulajanwa mu mulumbe wa Petulo mu Milimo 3. Eelyo naakali kubandikila baJuuda batasyomi, walo wakati Yahushua wakazuzika cishinshimi cokwa Mozesi:
Nkaambo Mozesi wakati, "Yahuwah Leza wenu uyoomujaninna mushinshimi mbuli ndime kuzwa akati kabantu bokwenu; inywe mweelede kumuteelelela ncayoomwaambila walo. Kufumbwa uutamuteeleli uyoozandwidwa limwi kuzwa akataa bantu bokwabo." (Milimo 3:22-23)
Eelyo muntu muJuuda naakasyoma muli Yahushua akuzyalululwa mu Moza, wakali kuba umwi uuzulilwa mu Cikombelo, mu Mubili wa Messiah. Nokuba boobo, ikuti muJuuda taakasyoma muli Yahushua, ooyo wakali “ kuyoozandwidwa limwi” (ngweenya mulaka ngwabelesya Paulu mumukonzyanyo wa musamu wama olifa) kuzwa akataa mukowa wa baJuuda. Eeci citondezya kuti kutali buyo Paulu, pele awalo Petulo, wakabona Cikombelo kuti cakeelene aa Isilayeli wamacaalizyo.
Cikombelo ngu Isilayeli wamacaalizyo, nkaambo eeco cilitondezyedwe muzina lya munzi uutamani wabasyomi (Jerusalema Mupya), cililembedwe mumbalaa milyango yamunzi ooyo (mazina aamikowa iili kkumi ayibili yabana ba Isilayeli), kulilembedwe mumisemo ya munzi ooyo (mazina aabaapositolo bali kkumi bokwa Yahushua), a Muntu uukkede acuuno cabuleli ca munzi ooyo (Yahushua, Mwami wa Isilayeli, awalo Lwakwe kali muna Isilayeli).
Nkaambo kakuti Cikombelo ngu Isilayeli wamacaalizyo, Paulu—umwi uuzulilwa mu Cikombelo eeco—wakali kukonzya kwaamba kuti nkaambo wakali kusyoma muli Yahushua, aboobo awalo wakali muntu uuzulilwa mu Isilayeli wamacaalizyo (BaLoma 11:1-5). Nkaambo kakuti Cikombelo ngu Isilayeli wamacaalizyo, Paulu wakali kukonzya kwaamba kuti bantu Bamasi basyoma muli Yahushua bakasimpikilwa muli Isilayeli wamacaalizyo (BaLoma 11:17). Nkaambo kakuti Cikombelo ngu Isilayeli wamacaalizyo, boonse bobile Paulu a Petulo bakali kukonzya kwaamba kuti baJuuda aabo batakatambula Yahushua bakali kuyoozandulwa kuzwa kuli Isilayeli (BaRoma 11:17; Milimo 3:23). Nkaambo kakuti Cikombelo ngu Isilayeli wamacaalizyo, Paulu wakali kukonzya kwaamba kuti aabo bantu Bamasi basyoma "tabacizandwidwe kuba bantu bacisi mu Isilayeli" alimwi tiibakacili "bamuzwa kule mu zizuminano zya cisyomyo" (BaEfeso 2:12). Nkaambo kakuti Cikombelo ngu Isilayeli wamacaalizyo, Paulu wakakonzya kwaamba kuti aabo bantu Bamasi bakali kusyoma "tiibakacili beenzu abamuzwakule, pele bakali beeninyina a bantu bokwa Yahuwah aabo bazulilwa mumunzi ookwa Yahuwah" (BaEfeso 2:19).
Ootu tusimpe tatukonzyi kumvwika kubaa maanu kuti Cikombelo nicali cipya cakumaninina kacimaninide kuzandulwa kuzwa ku Isilayeli wamacaalizyo.
Kukosozya makani
Kwaciindi cilamfu loko kwakali kwaandaanya kutaluleme akataa Isilayeli a Cikombelo. Ooku kulubizya kwakacitika mutwaambo tobile: (1)Bantu bakalomya kumvwisya Bbaibbele mbolyaandaanya mu Juuda amuntu Wamasi, pele bakalubizya mukuyeeyela kuti Isilayeli wiiminina mu Juuda, alimwi akuti Cikombelo ciiminina muntu Wamasi. Zyoonse zyobile Isilayeli a Cikombelo zijisi baJuuda abantu Bamasi antoomwe, alimwi kwaandaana akataa mu Juuda amuntu Wamasi tacili cintu ceelene mbuli kwiimpana akataa Isilayeli a Cikombelo.
(2) Nobaamba bwaandeene Cikombelo a Isilayeli, bantu balaalilwa kutondezya zintu zyaandaanya cisi ca Israel a Isilayeli wamacaalizyo. Isilayeli musyaalizi nimbungano ya Moza, pele cisi ca Israel tacili cisi mu Moza pe.
Basyomi Bamasi bakasimpikwa muli Isilayeli musyaalizi, ooyo uulaa miyanda iistekene muli Messiah. Basyomi Bamasi bakabweza busena bwa baJuuda aabo batakasyoma, pele bantu Bamasi antoomwe tiibakatola busena bwa baJuuda boonse pe. Pele cilikke cibeela ca Isilayeli cakayumya nsingo (BaLoma 11:25). Mpoonya Yahuwah ulakonzya kusimpulula baJuuda alimwi muli Isilayeli musyaalizi /mu Cikombelo eelyo nobasyoma (BaLoma 11:23).
Kumvwisisya kabotu ciiminina Isilayeli a Cikombelo teesyi lwiiyo lwa kucincanya nokuba kwaandaanya. Cikombelo tiicakaatula cisi ca Israel. Cisi ca Israel kunyina pe nicakali mbungano ya yabantu balaa Moza, pele cakali cisi buyo cabantu bakavwunwa abaabo batana futulwa, mbweenya mbuli zisi zyabantu zimwi. Alimwi Yahuwah ucilaa mulimo wacishinshimi kumbelaa mazuba kuti akawuzuzike mucisi eeco. Cikombelo tiicakaatula Isilayeli musyaalizi pe. Paulu wakali kuti walo lwakwe wakali cibeela ca Isilayeli musyaalizi (BaLoma 11:1-5), cibeela ca Messiah (BaLoma 9:3), alimwi acibeela ca Cikombelo (BaEfeso 5:29-30). Eeci citondezya kuti Cikombelo, amubili wa Messiah a Isilayeli musyaalizi, ncintu comwe.
Aboobo, Cikombelo tacaandeene kuzwa ku Isilayeli musyaalizi. Icikombelo ngo Isilayeli musyaalizi. Kwiinda mukusyoma muli Messiah, bantu Bamasi basyoma tabacizandudwe kuba bantu ba Isilayeli, nokuba ku cisyomyo (BaEfeso 2:12). Bakasimpikwa mu Cikombelo, mumusamu wama olifa, cisyiko ca baJuuda pele kutali cisyiko ca bantu Bamasi. Nkaambo kaako Paulu ukulwaizya bantu Bamasi kuti batanoolisumpuli nkaambo kakuzulilwa mu Cikombelo (BaLoma 11:20).
"Remnant Theology | A different Perspective on the Church and Israel"
by John Gay. http://www.leaderu.com/theology/remnanttheo.html
1 Mucibaka ca bbala lyakuti "Leza" twabikka zina Lyakwe lini lya Yahuwah.
2 Mucibaka cabbala lya "Jesus" twabikka zina Lyakwe lini lya Yahushua.


text:
Kivulukilo kya Lufu lwa Yesu
Dya Bubidi, 4 Kweji 4, 2023
Batumoni ba Yehova bavulukanga dimo ku mwaka, lufu lwa Yesu monka mwaāsoñaninye paānenene amba: “Longai nyeke namino ke pa kumvulukila.”—Luka 22:19.
Bipangujo Bipangulwanga Divule
Le ino mpangiko iloñanga mansá anga?
I kubwipi kwa nsá umo kete.
Le i bika biloñwanga ku Kivulukilo?
Kuno kupwila kushilulanga ne kufula na lwimbo ne milombelo inenwanga na mwingidi umo Kamoni wa Yehova. Mwisambo wa Kivulukilo wimaninanga bininge pa kwitulombola mvubu ya lufu lwa Yesu ne muswelo otubwanya kumwena mu byobya bitulongēle Leza ne Kidishitu.
Pa kuyuka bivule, tala kishinte kinena’mba, “Mwanda Waka Batumoni ba Yehova Bavulukanga Bidibwa bya Kyolwa bya Mfumwetu mu Muswelo Mwishile na Bipwilo Bikwabo?”


text:
Zilengwa zyatunsiyansiya zileta zintu zibotu zinjaanji mumaumi aabantu. Nokuba kuti lusyomo lwamasimpe lweelede kusimpilwa mu Mangwalo kuleka mutunsiyansiya, kuli zibaka zinjaanji oomo tunsiyansiya motukonzya kugwasyilila maumi aabantu batobela ziyanza zili mutunsiyansiya ooto. Mucado, nciyanza cimwi cilaa tulengwalengwa tunjaanji akataa bantu baindene.
Kuli baabo basyabene balombozya kuti mucado wabo weendelane a Mangwalo alimwi weendelane aMangwalo alikke buyo, kufumbwa kubikka kumbali cintu cisendekezya tunsiyansiya twaku “Bbabbuloni,” mpoonya aawo inga kwatalika kumvwugwa mibuzyo minjaanji iibuzyigwa. Ino mucado wamu Bbaibbele weelede kuba buti? Hena mucado weelede kucitilwa mucikombelo na? Hena ulakonzya kucitilwa munkuta yamulawo na? Hena cililubide kupegwa cipepa cilembedwe “cizuminano ca mulawo”, naa muntu weelede kukonkezya kumbelaa balongwenyina abamukwasyi wakwe? Hena Bbaibbele lililembedwe ciindi cabuzuba nokweelede kuba mucado na? Ino zikobela zya “tunsiyansiya twabantu” zilizumizyidwe mumucado na? Hena bantu bokwa Yahuwah baleelede kusama nweenwe zyamucado kuminwe yabo na?
Yoonse eeyi mibuzyo iili kabotu. Mangwalo taalembedwe malailile mboweelede kucitwa mucado pe. Nokuba boobo, milazyo iipedwe mu Bbaibbele ipa musemo wakwiingula mubuzyo uuli woonse.
Mikowa yabantu minjaanji ipandulula mucado mboweelede kuba munzila ziindene. Nkaambo kakuti Mangwalo aluuminwe kujatikizya mboweelede kusekelelwa mucado, ncintu citambulika kusanganya ziyanza azilengwa zyako omuntu eezyo nzyoyandisya kumoyo alimwi zikubotela mumucado wako.
Icintu ciswaanganya bantu bobile nobakwatana kuti babe ŋanda yomwe tabuli busena bwakukwatanina pe; taali malubaluba aanunkilila, nokuba zikobela zitelemuka, tunkwa tulweela nokuba nweenwe zimwekamweka pe. Eezyo zikonkezyo nzyobaambilana kumbelaa Mwami Yahuwah akumbelaa beenzu batambidwe kumucado kuti babe bakamboni, nzyezyibaswaanganya.
Kuswaanganya mwaalumi amwanakazi mucikwati, eeco lyoonse caambwa kuti “ncikwati cisetekene.” Ncilongwe cisetekene ciimpene kuzwa kuzilongwe zimwi akataa bantu. Kumalengelo, Yahuwah wakalenga mwanalumi amwanakazi. Nkuswaangana kwa bobile aabo, mwaalumi a mwanakazi oomo ciimo cokwa Yahuwah mucakeelede kuyubununwa kuzilengwa leza zyoonse:
Lino Elohimu wakati, “Atulenge muntu mucikozyanyo cesu, abe mbubonya mbuli ndiswe. Bakabe abwami bwakweendelezya nswi zyamumaanzi, bayuni bamuluwo, banyama bavwubwa, banyama boonse bapati abaniini bamusokwe, alimwi azyoonse zikalaba.” Aboobo Elohimu wakalenga muntu. Ooyo muntu wakalengwa mucikozyanyo cakwe mwini Elohimu. ...mwaalumi amukaintu wakabalenga. (Matalikilo 1:26, 27, KJV.)
Cikwati aboobo cilainda kuba buyo cizuminano camulawo akataa bantu bobile. Ncisyomyo cilaa bakamboni alimwi cilelekedwe a Mulengi wazintu zyoonse.
Munkuta zyamilawo yabantu, cikwati cilanganyigwa buyo kuti ncizuminano camulawo kwaciindi cipimidwe mumulawo. Aboobo, teesyi muntu uuli woonse uuzumizyidwe kukwatanya bantu pe. Balikke aabo bapedwe nguzu zyankuta yamilawo yacisi mbabazumizyidwe kukwatanya bantu akucita mucado.
Kubantu balaa lusyomo, cikwati cilainda kwiinda buyo kuba cizuminano camulawo. Ncisyomyo – ncizuminano cipanganwa kweendelana ku milawo ya Bulelo bwa Kujulu, alimwi cilaa bakamboni bapedwe nguzu a Yooyo Uupa-Mulawo. Cizuminano camulawo wabuntu cilaa nguzu mu nkuta zyamilawo yabantu, pele eeco cisyomyo cipanganwa akukonkezya kumbelaa Singuzuzyoonse Lwakwe uulela mulengalenga woonse, cilainda kubaa bulemu. Aboobo, milawo yankuta zyabantu ilakonzya kukosozya akulesya “cizuminano cili mumulawo wabuntu” mu cikwati, pele cisyomyo cini nkocicili kweendelanya amilawo yankuta ya Kujulu.
Kwiibaluka kuti eeco cikonkezyo caambwa kumbelaa Mwami Yahuwah ncecisetekanya mucado uuli woonse, eeco ncecintu cakapa kuti bamwi batalike kubuzyilila kuti naa kuleeledwe kukwatana “mumulawo” waanyika akupegwa cipepa caambilizya lukwato, mumucado ngwayendelezya muntu uupedwe nguzu zyankuta kuti akwatanye bantu. Eelyo mfulumende niipa bantu “cipepa caambilizya cikwati,” ooku munzila imwi nkuzuminizya akuti mfulumende ilakonzya akulesya cikwati eeco, ilakonzya kukosozya cikwati akulesya bantu kukwatana. Ncobeni mfulumende ilaa milazyo iilesya cikwati muziindi zimwi. Mfulumende zinjaanji zilakonzya kulesya cikwati:
- Akataa bantu bobile bamukwasyi omwe, banabokwabo, muzyali amwanaakwe, alimwi ziindi zimwi akataa beeninyina
- Akataa bantu bakonzyene cintaanda
- Akataa muntu amunyama nokuba cili coonse citali muciimo cabuntu
- Kuti umwi akataa bobile bayanda kukwatana kalaa myaka yabucece kapati, kutegwa balesye bana kucitwa cisaaza batana kula kweendelanya bulembedwe mulawo wankutta
- Ikuti umwi akataa bobile bayanda kukwatana kakwete naa kakwetwe kale
Masimpe ncobeni kuti cipepa caambilizya cikwati tacipi kuti ulangwe kuti ulikwete mumeso aa Julu. Nokuba boobo, eeci tacaambilizyi kuti bantu bobile baswaanganya maumi aabo mucikwati beelede kukaka kutobela milawo yacisi mucikwati nkaambo eeyo milawo yeendelezya cisi mobakkala.
Bantu boonse beelede kuswiilila baleli bacisi. Nkaambo kunyina muntu uulaa bulelo butazwidi kuli [Yahuwah]. Baleli baliwo [Yahuwah] nguwakababikka. Nkaambo ooyo uutaswiilili baleli ukaka cakabikkwa a [Yahuwah]. Nkabela uucita boobo uyooliletela mulandu. (BaLoma 13:1, 2, NKJV)
Misela minjaanji yakainda mucisi ca England, micado yakali kucitwa kweendelanya azilengwa zyabantu, bakali kupana nkaya yakusama kumaanza kakwiina mupaizi uuliko kweendelezya mucado, eeyo yakali micado ya “mulawo wabuleya”. Eeyi yakali kulangwa kuti micado yakacitwa mumulawo wacisi alimwi eeco cakaleta bumpelenge bwakayambukila atalaa nyika kapati eelyo umwi mwami waba Saxon naakaleka mukaintu ngwaakakwete mumulawo ooyo akuyanda kukwata mukaintu uumbi, akulelekwa amupaizi. Woonse masi akalaa musyobo wacikwati eeco.
Eelyo Cikombelo ca Katolika caku Loma nicakayambukila munyika ya Bukuwa yoonse, zikwati zyamulawo wabuleya zyakaleka kutambulika. Zilikke zikwati “zyakalelekedwe” a mupaizi nzyezyakali kulangwa kuti zilizumizyidwe mumulawo. Mpoonya mu 1753, cisi ca England cakalesya zikwati zyamulawo wabuleya nicaabikka Mulawo wa Zikwati. Kuzwa ciindi eeco, zikwati zyakeelede kweendelezyegwa a mupaizi wa Cikombelo caku Loma, kuleka buyo baJuuda aba Quaker.
Asunu, bantu bamasi manjaanji bacizumizya zikwati “zyamulawo wabuleya” nkaambo balo baamba kuti lwaanguluko lwa kukwata lwakaliko kale kakutaninga ba mfulumende, aboobo cikwati cakaliko kale mulawo kuutaninga bambwa. Lino mbutwaamba boobo, azyalo mfulumende zizumina bulemu bwa mulawo wabuleya kuti ndwaanguluko lwabantu, tazyilanganyi lyoonse kuti balikwetene aabo batajisi cipepa camulawo caambilizya cikwati. Aaka nkaambo kalemu nkaambo kazintu zimwi zijatikizyidwe mumulawo ooyo.
Cilongwe cili mucikwati cijatikizya buvwubi, kukona lubono, mafwenezya azimwi zinjaanji akataa banabukwetene, kusanganya akataa zintu zimwi, amitelo iibbadelwa. Kulembya mucado mumulawo abantu bapedwe nguzu zyamfulumende, ncintu ciyandika kumuntu woonse uujatikizya cikwati eeco kuti akwabililwe. Kuyungizya waawo, kuti banabukwetene kabalangila kubaa bana, eeco ncintu cikwabilila bana abalo citeelede kwiindwa kumbali nkaambo buyo kakuti nimfulumende yabuntu iipa cipepa caambilizya cikwati eeco.
Icipepa caambilizya cikwati cilakonzya kuba bukwabilizi munzila imwi kuti umwi wafwa nokuba kuti camana cikwati. Mfulumende kanjaanji zilayandisya kubona cipepa citondezya bumboni bwa cikwati camulawo wabuleya kuti eeco kaciyandika munkuta kutegwa lubono lwa sikwaazwa lupegwe baabo beelede kulya zina.
Mulawo wabuleya “tuuyendelezyi” mbokweelede kukwatana, nokuba “kupandulula” cikwati pe, pele ulabikka zitondezyo zikonzya kulibonya kuti mwaalumi a mwanakazi balikwetene, naa kuti bataminina buyo bbala lyakuti “kukwatana” kakwiina zintu zyeelede kulibonya akataa mukowa wabantu eezyo zyaambilizya cikwati camasimpe. Mubufwaafwi, mulawo wabuleya tuuyendelezyi cikwati kusikila bulemu bwacikwati eeco bwaletelwa kaambo munkuta. Aciindi eeco, inkuta inga yabelesya milawo yabuleya eeyo yakaliko kuzwa kaindi kuti isale naa cikwati caambwa eeco cakacitika ncobeni mbuli mbobaamba.1
Nokuba kuti zikwati zya “mulawo wabuleya” zilazumizyigwa mumilawo yazisi zimwi, kucili mulazyo umwi weelede kulangisyigwa. Ncintu ciyandika kapati kulesya busofwaazi kulibonya akataa bantu. Nkaambo kakubula bulemu akataa mikowa yabantu mazubaano, bantu banjaanji bakatalika “kunjililana” – kukkala antoomwe kakwiina mucado kwiina bulumbu bwa cikwati. Eelyo bantu bobile nobakkala antoomwe kakwiina kulilembya zipepa ziyandika ku mfulumende kuti balanganyigwe kuti balikwetene ncobeni mumulawo, eeco kubantu cilangika kuba “kukkala mucinyonyoono.” Nokuba kuti basazinyoko abamukwasyi wako bakali bakamboni eelyo nookakonkezya kumbelaa Mwami Yahuwah, kubantu bamwi eeco cilangika aanga tamukwetene pele inywe muli “balongwenyina bayaanina kuzyuli,” basyabene buyo kuyanda kucita cintu ncobazyi kale bantu boonse.
Yahushua wakalibwene kale ncokuyandika kulesya busofwaazi akataa bantu. Mutwaambo ooto tutatyoli mulawo ookwa Yahuwah pele tukonzya kunyemya bantu bamwi kuti tiikwatobelwa malailile amwi, Yahushua wakapa mukonzyanyo uuyiisya kuti bantu baleelede kutobela milazyo iili akataa bantu.
Lino nibakasika ku Kapenaumu, basikutezya mutelo waŋanda ya kupailila bakaya kuli Pita akuti kulinguwe, “Sena mwiiyi wanu ulatela?’ ” (Mateyo 17:24, NKJV).
Petulo wakayeeya kuti eeco cakali cintu cifubaazya Simalelo wakwe uuyandwa, mpoonya wakamwansuka akumukwabilila. Yahushua taakali muntu uutyola mulawo pe! Aboobo walo wakati, “Inzya we!”
Petulo taakakubwene kaambo keni, pele basinkondonyina a Mufutuli bakakkomanina bwiinguzi bwakwe; Walo naakazumina mukwiingula kwakwe, wakazuminizya akuti Yahushua taakali Messiah [Ooyo Uunanikidwe]! Mubuvwubi bwaba Hebulayo, kunyina pe “uunanikidwe” naba mwami, mwanaa mwami, mupaizi nokuba mwiyi, wakeelede kubbadela mutelo watempele. Lino mbwaakali Messiah alimwi kali mwiyi uulemekwa, Yahushua taakeelede ncobeni kubbadela mutelo.
Yahushua taakamubwentela Petulo pe. Walo wakalizyi kuti Petulo wakalubizya mukusola buyo kukwabilila Nguwe. Kakkazyikide camba, Yahushua wakamupandulwida Petulo kaambo keni aabo bakali kuyobolola mitelo ncibaamubuzyila mubuzyo ooyo alimwi akaambo keni Mufutuli ncaakeelede mumulawo kubbadela mutelo. Majwi ngaakatobela kwaamba waawo alaa malailile kumuntu uuli woonse uubuzya kuti naa mfulumende yaanyika ilaa nguzu zyakubbadelesya bantu mitelo kakuli mfulumende yakujulu tiibbadelesyi mitelo kubantu:
“Pele kuti tutawubausyi basikutezya aaba koya kulwizi ukalobole. Nswi iiyoocegwa kusaanguna ukayaasamune, uyoojana mali, ukaatole ukanditelele mebo alwako.” (Mateyo 17:27)
“Kutegwa tutabanyemyi.” Yahushua, mbwaakali Messiah, taakeelede kubbadela mutelo. Nokuba boobo, kutegwa atanyemyi bantu bamwi, Yahushua wakalailila Petulo kuti abbadele mutelo, kwiina makani – alimwi Walo wakacita maleele mpeenya aawo aakujana mali kuti babbadele mutelo, ndeenya naakacita maleele aayo wakajokolosya ciimo Cakwe kuti teelede kubbadela mutelo, wakacicitila buyo kuti atanyemyi bantu bamwi!
Aawa mpotweelede kwiimikila toonse notuyanda kulemekezya Mwami Yahuwah. Imfulumende ya Kujulu inga kiitayandi cipepa camfulumende caambilizya cikwati; nokuba boobo, “kutegwa tutanyemyi bantu bamwi”, tweelede kubambilila zyoonse kabotu-kabotu akulesya kulibonya busofwaazi. Kuti cipepa caambilizya cikwati kacili ncecilesya kunyemya bamwi, kunyina weelede kukaka kujana cipepa eeco.
Mubuzyo uutobela ngwakuti nkuubusena kuli nkotweelede kukwatanina alimwi nguni weelede kweendelezya mucado? Hena cilayandika kucitila mucado mucikombelo kutegwa utambule cileleko kuzwa ku Mwami Yahuwah? Eeci ncintu cikatazya akataa bantu bakalyaandaanya kuzwa kuzikombelo zyaanyika.
Aawa, milawo aziyanza zyabantu zyaandeene inga zyeendelezya bwiinguzi butobela. Mucooko ca Kunyika lya Amelika, beembezi bambungano balipedwe nguzu zya mfulumende yacisi kweendelezya micado. Kuti bantu bobile kabalaa mukwabonyina mweembezi wacikombelo alimwi kuti kacili cintu ncobayandide kapati kumoyo kuti ooyo mukwabonyina ayendelezye mucado wabo, kunyina cilubide kukwatana munzila eeyo pe. Kufumbwa buyo eelyo muntu naibaluka ciimo cazikombelo mboziwide mucibi mazubaano, nokuba boobo, ncintu citaluleme kukwatanina muzikombelo. Kunyina muntu muna Isilayeli wakali kunga wakwata nokuba kukwatilwa mu Tempele lyokwa Venus, leza mukaintu wa luyando, nkaambo buyo kakuti eelyo tempele lyakali kubusena bweebeka kukwatanina. Mbweenya buyo, abalo bantu bokwa Yahuwah aabo bakateelela lwiito lwakuyaamuka munzi wa Bbabbuloni tabakonzyi kusala kukwatanina mucikombelo.
Imwi micado yiinda kubota icitilwa antangalala anze. Mucado wa Adamu a Eva, wakacitikila mumuunda. Amwi masena mabotu aakukwatanina, maanda aamukwasyi, naa kuti mucado kuuli mupati kwiinda munzi mpuuyanda kucitilwa, busena bwakubbadela mali nokuba hotela inga lyakonzya kutambulila mucado.
Masi manji taapede beembezi bazikombelo nguzu zyamfulumende zya kucita micado. Mumasi oomo, aabo bayanda micado yabupaizi balaa micado yobile: balakwatana amuntu uupedwe nguzu zyamfulumende ku nkuta mbuli mubetesi nokuba umwi mubelesi uupedwe nguzu, mpoonya balaunka kulubazu kumbi kuyoolelekwa mumucado wabupaizi. Kunyina cilubide kukwatilana munkuta amubetesi nokuba muntu uupedwe nguzu umwi. Icintu ciyandika buyo nokuba boobo ncakuti mucado wacitika, kwiina makani naa mweembezi wacikombelo nokuba mubelesi wankuta weendelezya mucado ooyo, nkabela ooyo mucado ulanganyigwa kuti ulisetekene alimwi inzya, eeco ciindi cilisetekene eelyo cizuminano cacisyomyo nocipanganwa akataa bantu bobile. Balongwenyina abamukwasyi baliko kuzyoogwasyilila mucado, mbabakamboni alimwi mbantu bayandika abalo muciindi eeco.
Kuli zintu azimwi ziteelede kwiindwa kumbali nkaambo buyo kakuti “milawo” ya Bbaibbele. Mukowa uuli woonse ulaa zilengwa zyawo zyeebeka alimwi zyaambilizya zintu zibotu kumucado ooyo. Sibwiinga muna Isilayeli wakali kunga walemba cizuminano ca cikwati eeco ncaakali kupa yooyo ngwaakali kuyanda kuti abe nabwiinga wakwe. Eeco cipangano cilembedwe, ciitwa kuti ketubah, cakali kupegwa nabwiinga muciindi camulalilo ngwaakabambilidwe amukwasyi ookwabo.
Mucizuminano eeco, sibwiinga wakali kubandauka luyando ndwaakajisi kuli nabwiinga wakwe akusyomya zisyomyo zyakwe kuli nguwe amukwasyi ookwabo. Walo wakali kulongolola mbwaakakanzide kumukwabilila akumwaabila ncayanda abana mbobakali kunoozyala antoomwe, ambwaakali kuyanda kweendelezya munzi wakwe akukomezya bana bakwe.
Naakamanizya kupa cipangano ca cikwati kuli nabwiinga, walo wakali kutila munkomeki musinza wamasaansa, musinza wiinda kubota ngwaakali kukonzya kujana, mpoonya akuvwipila. Nakalindu wakali kunga wabweza cipangano cilembedwe eeco aawo akutalika kubala. Walo wakali kulangisya akumvwisisya kufumbwa kaambo kalembedwe mucipangano eeco, naa cakali cipangano ncaakali kuzumina akuyanda kupona kweendelanya ancico. Eeco cakali kunga catola ciindi kuti amanizye kubala. Kwakanyina kubinda. Naakamanizyide kuteelela zyoonse zilembedwe oomo, walo wakali kunga wasala kutambula cipangano eeco, mpoonya awalo wakali kunga wavwipula musinza wamasaansa alimwi kuzwa aciindi eeco aabo bobile bakali kulanganyigwa kuti baleebana.
Ziyanza zinjaanji ziimpene zya micado mumikowa minji, zilagwasya kupa bulemu ku cipangano cacikwati eeci kuti cibe cipangano camulawo alimwi cibe cisyomyo cabupaizi cilaa bakamboni. Mumazuba aakutundululwa kapati a cikombelo ca Katolika caku Loma, ba Huguenot aba Waldensi bakali kukasyigwa kuswaangana antoomwe kuti bapaile. Bakali kukonzya buyo kuswaanganina ku micado aku madilwe. Muziindi eezyo, micado yakaba yabupaizi, micado iisetekene, nkaambo cakali ciindi comwe buyo eelyo basyomeka nibakali kunga babungana antoomwe kakwiina ntenda. Bulemu bwakaliko mumicado aciindi eeco bwakali kuyandika ncobeni alimwi bwakalaa cileleko ncobeni ca Kujulu kwiinda micado yamazubaano iizwide mangwemba amasesya.
Mikowa yiindene ilaa micado aziindi ziindene zyabuzuba. Micado yaci Hebulayo yakali kucitwa masiku. Eezyo nyenyezi zyakali kulibonya mumulengalenga mujulu zyakali kwiibalusya boonse bakabungene cisyomyo cokwa Yahuwah kuli Abulahamu kuti balunyungu lwakwe bayoozyalana akuba mbuli museenga walwizi akuba mbuli nyenyeezi zitabalidwe kujulu. Alimwi, nokuba boobo, eeco ciindi tiicakali ciindi cilailidwe mu Bbaibbele pe. Cakali ciyanza buyo cakubotya ncoyiiminina micado yaci Hebulayo.
Ku England, cakali cilengwa kucita mucado mafumofumo. Ncobeni, aciindi cimwi, tiicakazumizyidwe kucita mucado masyikati. Kujanza limwi, Kunyika lya Amelika, micado yakali kutola busena masyikati, micado iini kiitola busena kumangolezya. Kunyina ciyanza ciluleme, mpoonya zimwi kazilubide. Aabo bakwatana beelede kukwatana aciindi ncobayanda alimwi nobalimvwide kabotu.
Kunyina muntu weelede kusungilizyigwa kuti abbadele mali manjaanji mumucado kwiinda mali ngajisi kale. Nokuba boobo, kweelede kubambilila kuti omwe-omwe uunjila cikwati kalemeka muntunyina. Mumikowa minjaanji, musyobo uusubila ngomusyobo wazikobela zisamwa mukusekelela mucado, mpoonya musyobo uutuba ngwa kusama nobalila dilwe. Mumasi aa Kumbo, musyobo uusiya nguusamwa bantu balaa dilwe, musyobo uutuba utondezya kusalala. Nokuba kuti tacili cintu ciyandika kubbadela mali manji kuula zikobela zya mucado, kusama zikobela zyaandeene njenzila imwi sibwiinga njalemekezya nabwiinga wakwe, alimwi awalo ulalemekezya ooyo ngwayanda kuti abe mwaalumi wakwe.
Nweenwe zyakusama kuminwe zyakazyila kukukomba zibumbwa amituni alimwi tazyili zintu ziyandika kuti bantu bakwatane. Ninga yagolide mukonzyanyo wa zuba. Yakali kusamwa “amunwe wabili” kuzwa kukanwe kasyoonto kujanza lyakumwesyi nkaambo kwakali kusyomwa kuti kwakali nsinga iizyila mumunwe ooyo iigaminina kuya kumoyo, ooko kuli boonse mbwalimvwa muntu.
Mukonzyanyo wamusyobo ooyo, uusimpidwe mukukomba mituni, tacili cintu ceelela Baabo Bakaitilwa Kuzwa Anze, aabo bayanda kuyaamuka Bbabbuloni akuusiya musyule. Mumikowa minjaanji, nokuba boobo, kutasama ninga kumaanza caambilizya kuti aabo bobile bakkala buyo antoomwe kakwiina mulawo wakukwatana. Kuti banabukwetene bapya balijana kubusena buli boobo, kalungu kakusama kuminwe inga kasamwa amukaintu kwamvwiki zyongaye kusikila bantu bazyibila kumulanganya kuti mukaintu uukwetwe, eeco inga cagwasya kutondezya ciimo cakwe akulesya busofwaazi kulibonya. Kufumbwa buyo mbocazyibilwa cintu eeco, aako kalungu inga kasamununwa akubikkwa ambali nkaambo tacicili cintu ciciyandika kusama.
Kweelede kukakatilwa muzintu zyoonse kuleta bulemu muli ncocaambilizya ciindi eeco. Twana tusimbi tweelede kukomena katulotela kuyooba nabwiinga bumwi buzuba kuli sibwiinga uyootucitila zyoonse munguzu zyakwe akugwasyilila kukomezya nabwiinga wakwe kuti abe mukaintu ngwayeeyela mumaloto aakwe.
Nokuba kuti banabukwetene banji balangila mucado kuti ube ciindi citalisya buumi bwabo antoomwe, banabukwetene bacembeede bakwetene kwaciindi cilamfu balizyi kuti, mubwini, buumi bwa cikwati butalikila mumazuba masyoonto kuzwa wainda mucado. Ciindi camaseseke cakulyookezya wainda mucado, ngamatalikilo eeni aabuumi bwabo mbuli mulumi amukaintu wakwe. Kutola ciindi cilamfu kuyaa kubbadela mali manjaanji mumasena aadula akulikkomanisya kaindi kasyoonto buyo, eeco tacicili cintu ciyandika alimwi kunyina muntu weelede kubaa cikwelete kutegwa alikkomanisye mucikwati. Nokuba boobo, kweelede kubambilila, kufumbwa ncokonzya, kuti mubaa ciindi camaseseke antoomwe kumatalikilo kwini kwa cikwati.
Ziyanza zyabuumi boonse zilakonzya kutalikilwa muciindi camaseseke ca banabukwetene kaziletelezya cileleko kuli umwi-awumwi mucikwati mubuumi bwabo antoomwe. Kubaa “ciindi ca mupailo” mafumofumo amangolezya kumatalikilo kwini, kubikka ambali ciindi cakupaila antoomwe, kuswayana akuteelelana, inga cayumya cilongwe akutebula butebuzi bunji mumyaka iitobela.
Yahuwah wakalizyi bupati bwa cilongwe cipya mumazuba mataanzi. Walo wakalailila kuti mwaalumi tayelede kuya kuyoolwana nkondo mumwaka mutaanzi wa kukwatana. Pele walo weelede kukkala amunzi wakwe akukkomanisya mukaintu wakwe. Eeci ncobeni caambilizya kuti cakali ciindi ciindene, eelyo mbuli mbokwaambidwe mu Mangwalo, aabo bobile nobakali kuyooba “nyama yomwe.” Muukweendela buyo antoomwe mubuumi oobo nokunga kwaba cilongwe cikubwene alimwi boonse banabukwetene bapya nobeelede kukakatila kuyumya cilongwe cabo kabayoowa Mwami Yahuwah.
Cilongwe cili mu cikwati, cakatalisyigwa aa Mwami Leza Yahuwah. Eelyo Mulengi nali Silutwe naa Simalelo wamunzi, cikwati inga caba cileleko ncobeni. Mbweenya mbucakatola musankwa amusimbi kuti bayubunune “cinkonzya cokwa Yahuwah,” mbweenya akwalo kukamantana akataa mwaalumi amwanakazi mbokukonzya kuyubununa tusimpe twabulemu twa Taata wakujulu. Banabukwetene balyaabide kuli Yahuwah balakonzya kuba mumuni uumweka munyika iisiya musinze wacinyonyoono mbi. Kulakonzya kuba muya mubotu kwiinda mumukonzyanyo wa cikwati cisetekene amunzi weendelezyegwa a Mufutuli Yahushua.
Zileleko zya Kujulu ziinda buvwubi azikkalile ali baabo, antoomwe, abaabo basungula maumi aabo mukubelekela Mulengi.
1 http://www.originalintent.org/edu/marriage.php, kusinizya nkwa balembi


text:
Saa Yahushua ngu Mikayeli Mupati wa Bangele Na?
Bakamboni ba Jehovah basyoma kuti Yahushua ngu Mikayeli Mupati wa bangele. Ime ndaboola kumakani aaya kabotu-kabotu akulemekezya baabo baimwi mukusyoma ooku; nokuba boobo, makanze aakuvwuntauzya ooku nga kubazyibya mapenzi muntu ngaswaanya eelyo nasoleka kukwabilila lusyomo lwabo.
Hena Yahushua Nabelesya Bbala Liti ''NdeNdime'' Ulyaamba Kuba Yahuwah Na?
Kuzwa kumatalikilo Yahushua wakazumanana kuti walo ngo Messiah wakasyomezyedwe. Kunyina naakataminina kuba Yahuwah, Leza wa Isilayeli (ooyo ngweenya ngo Leza wa Yahushua!). Kunyina pe naakataminide kuba “NDENDIME Mukulukulu” wamu Cizuminano Cakale. Pele nokuba boobo, walo wakainduluka kulyaamba kuba Mwanaa Yahuwah waandeene.
Mwati Yahuwah inga kanooli ngo Silutwe Mupaizi na?
Zyaandaano zya BaHebulayo 6-9 tazyeelede kusungilizya kweezyeezya lusyomo lwa tunsiyansiya lwakaboola aakale lwa Buleza bwa Messiah. Kunyina citondezya aawa kuti kuli muntu uumwi kunze lya mwaalumi Messiah Yahushua nguuzuzika mulimo mupati kwiinda yoonse wa mupaizi amwiiminizi, pele biyo mubweende bwa Cizuminano Cipya. Eelyo notulekela Mangwalo kuti kaakunka kuzwa ku BaHebulayo nkwaakazyila, inga twanywa ncobeni meenda aalweela aapa buumi.
Daniyele Mushinshimi
Toonse tulikazyi kaano kanyanyaazya masusu ka Daniyele mumulindi wa basyuumbwa. Pele hena yebo wakakamvwa kale mbokamaninizya aako kaano na?
Twaambo Twini Yahushua Ncatajanwi mu Tusimpi 8
Mbubuti mbotweelede kuteelela makani aatobela aaya? "Busongo” bwaamba kuti: “Yahuwah wakandibumba kumatalikilo aamulimo wakwe, milimo yakwe yansiku. Ndakalengwa ciindi loko, ndakali mulengwe wakwe mutaanzi, kumatalikilo aanyika. Eelyo kakutaninga kuba maanzi malamfu, Ime ndakaletwa antangalala"
Kwiindilizya Kaambo
Kulilekelezya kubucenjezu bwabuyanga buli boobo nkokucengelwa limwi mbuli caacitika kuli Eva. Ime ndigeme kwaamba muzeezo uusendekezya kuti Yahuwah ngumwi alimwi akuti bali botatwe muli omwe aciindi comwe. Ikuti Taata kali Yahuwah alimwi awalo Yahushua kali Yahuwah nkokuti ono aabo mbaa Yahuwah bobile. Pele Bbaibbele lyaamba kuti kuli biyo Yahuwah omwe.
Wazimina Mumubili Pele Balaantoomwe A Mwami
2 Bakolinto. 5:8 nkampango kavwuzya kubelesyegwa mukuyiisya kuti Munakristu nafwa ulayimpuka atalaa nyika kuzyookkala aa Yahushua muciimo citakwe mubili. Pele ooko kubula mubili tacisyi ncayandisya Paulu. Kunze lyaboobo Paulu utondeka ku mubili mupya, mubili uutafwi, mubili uujisi muya ooyo “ngotuyoosamikwa a ŋanda yesu iizwa kujulu”
Hena Izaya Wakamubona Ncobeni Yahushua?
Hena Izaya, mushinshimi mupati alimwi wiinda bunkutwe akataa bashinshimi baciHebulayo balembi, wakamubona Yahushua mubuumi bwakwe mbuli mbotubala muli Johane 12:41 Bbaibbele lya New Jerusalem Bible
Kubbizyigwa kwa Yahushua a Lusyomo lwa Baleza Botatwe: Kusoma Maako 1:9-11
“Lyakali aciindi eeco Yahushua naakaboola kuzwa ku Nazaleta mu Galilaya akubbizyigwa aa Johane mu Mulonga wa Jodani. Mpeenya buyo aawo, naakali kuzyaa kuzwa mumeenda, walo wakabona majulu akkala bukwazi alimwi Moza, muciimo ca nziba, wakaselukila ali nguwe. Mpawo kwakamvwika jwi lizwa kujulu, ‘Yebo uli Mwanaangu, Muyandwa; kukondwa kwangu kuli muli nduwe’” (Maako 1:9-11, New Jerusalem Bible


text:
Bupaizi bwa Tunsiyansiya: Kuvwuntauzya Musela wa Bukatolika Bwaku Loma
Cijuzyo...
Kutegwa tumvwisyisye muzeezo amatalikilo aabupaizi boonse, tweelede kutaanguna kumvwisyisya kasimpe komwe aaka... boonse bupaizi bwa ziyanza yabantu, bwakabambilwa atalaa tunsiyansiya twabantu. Loonse lusyomo azilengwa nzyobacita mubupaizi, zyakabambwa kuzwa muziyanza zyabantu, tunsiyansiya wa mikowa yaandeene, lusyomo lwa malende, azimwi zyakali kusyomwa abasikale abamatata bacikombelo kwa misela minjaanji yakainda, aabo mbotuzyi kwiinda mukubala mabbuku aalembedwe kuti bakali Muleli waku Loma Constantine abapaizi aba kkadinalo ba Cikombelo ca Katolika caku Loma. Ooyu ulikke ngomusemo mpoweelede kutalikila mbotuteelela bupaizi bwa mazubaano amaseseke aaziyanza alusyomo lwa cikombelo.
Kwiinda muzilengaano nzyaakabona, Muleli Constantine wakasandukila kukusyoma Leza wa BanaKristu mpoonya mukuya kwaciindi wakazumizya bupaizi bwa Banakristu: aawa mpampawo ncobeni mumisela yabantu Cikombelo caku Loma ca Katolika (Nyika yoonse) mpucaatalikila kubamba ziyanza zyaco zyabupaizi. Kusikila aciindi aawo, cikombelo cakalilesyedwe mangwemba aaco kwiinda mukupenzyegwa, aboobo kwakali buyo zintu zisyoonto nzicakali kukonzya kucita kusikila nikwaabikkwa mulawo uucizumizya. Mumisela mitaanzi yoonse, Cikombelo ca Katolika caku Loma abapaizi baco, bakkadinalo, babbishopo, abapoopo, cakatalika kulibungabunga mumiswaangano eeyo yakabamba nkamu ya lupatipati amulwi wazintu nzyobasyoma mucikombelo Nokuba boobo, Banakristu abaabo batali Banakristu mbweenya buyo kusanganya antoomwe aBakaolika baku Loma lwabo, tabamvwisyide bwini bubambe bwa cikombelo cabo. Ndileelyo buyo kusikila notwamvwisisya bubambe bwa cikombelo eeci notunga twalibonena kuti milimo yamaanza aamuntu mbocibede bwini.
Eeci cibalo cakavwunauzya masimpe aali kunzaa lweeno azimwi zinjaanjiz ayaaksanganyigwa mulusyomo lwesu mumisela mitaanzi kuzwa nikwakaanzwa musyobo wabupaizi ooyu. Taanguna uteelele makani aaya kuti ... Mufutuli wesu taakaboola muzyika akuzyoobamba nzila yabupaizi yamaseseke nokuba bupaizi buli buti pe. Mulimo Wakwe wakali wakuletela bantu makani ngobeelede kumvwisyisya aaluyando lwa Taata ku bantu, alimwi amakanze ookwa Taata Yahuwah mumazuba aacizya kumbele mwayoozumanana kubamba cilongwe akataa mukowa wabantu a mulengi wabo mupati.
Mubula coolwe, kunyina ciindi cilamfu, nokuba busena bupati bwakuyungizya mucibalo eeci pe. Nokuba boobo, toonse twaambo tulaa makani mapati tulibandaukidwe. Watambwa alimwi twakukulwaizya kuti uyungizye kuvwuntauzya lwako omwini. Aaya makani aali mucibalo eeci ayelede buyo kubelesyegwa kukusolweda mubuvwuntauzyi akuteelela kwako. Mupailo wesu ngwakuti aabo banjombede muuciyanza calusyomo cabupaizi,kapati Bakatolika baku Loma, balibonene masimpe mutwaambo tumwi ntotubandika mucibalo eeci. Akuti aabo bateelela cilembedwe mucibalo eeci batonkomane mubuvwuntauzi bwabo kuvwukkula tusimpe. Taata Yahuwah singuzuzyoonse muzina anguzu zya mwana, Yahushua Messiah, amusolwede inywe ku kasimpe aaka.
Myaka yakataanguna...
Musinzo wesu wakuyandaula kasimpe utalikila mumwaka wa 306 kusikila mu 337 A.D. Eelyo Muleli waku Loma Constantine naakatalika kuyaka bulelo bwa Loma akuzumizya mumulawo kupaila akucita ziyanza zya Bunakristu kuti mbobupaizi bwamasimpe buzumizyidwe mubulelo bwakwe. Pele kakutaninga ba ooku kuzumizya, Bunakristu bwakali kulanganyigwa buyo mbuli cilengwa cakucita bulozi, alimwi bwakali kukasyigwa kapati mubulelo boonse, aciindi eeco bwaazyibidwe kuti Ncikombelo ca Baapositolo. Nokuba boobo, ziyanza zyakukomba mituni zyakali maunda alimwi zyakali zumizyidwe. Kuyungizya waawo, nokuba kuti Constantine wakazumizya Bunakristu, Constantine lwakwe mwini wakali kupailila zuba alimwi wakasanganya lusyomo azilengwa zya kukomba mituniinteantoomwe a Bunakristu bwakali kusalala. Mukubweza ntaamu eezyo Constantine wakacita mulimo umwi mupati mumapolitikisi aakuyaka akukamantanya munzi wa Loma woonse, alimwi abulelo boonse, mpoonya kwiinda mukucita boobo bakamuyandisya bazike ba Loma. Nokuba kuti Constantine wakagaminide kuyumya bulelo kwiinda mukuswaanganya ziyanza alusyomo lwa zyabulozi, eezyo zyakali kwiitwa “Mbunakristu”, Cikombelo caku Loma ciitwa kuti Cikombelo caku Loma ca Nyika Yoonse cakakomena akuyungizya kubaa nguzu.
Cifwanikiso cokwa Raphael ca Kubbizyigwa kwa Constantine.
Bikkila maanu aawa... zyoonse ziyanza alusyomo lubeelsyegwa mu Cikombelo ca Katolika caku Loma, zyakabambwa aamuntu. Zyakazumizyigwa mumiswaangano yabapaizi kuti zibaa mulimo wakusanganya tunsiyansiya alusyomo lwaanyika mubupaiz. Kunyina pe Yahushua, mu mangwalo, baapositolo Bakwe doctrines were implemented for the sole purpose of making mortal men app nokuba basiciiya Bakwe nibakaambide ziyanza zyakabambwa aamuntu eezyo pe. Zyakabambilwa buyo kutegwa muntu alibone aanga takonzyi kufwa alimwi ulaa moza mumeso aabuleya, nokuba kusikila mazubaano, basicisi balupatipati, baleli bazisi abami baanyika bafugamina Poopo kubee , ngu leza uutafwi nkaambo utaminina kuti “Nguuli Mucibaka ca Kristu”.
Mumisela yakataanguna yoonse ya Cikombelo ca Katolika caku Loma, kwakakkalwa miswaangano minjaanji.Miswangano oomo bakkadinalo abapaizi bazyila muzyooko zyaandeene munyika nibakali kubungana kuti babandike zisangene mu musa. Muswaangano waku Nicaea mutaanzi awabili (325 a 787 kiitobelana), waku Constantinople mutaanzi, wabili, waatu awane (381, 553, 680 awa 869 kiitobelana), waku Ephesus (431), waku Calcedon (451), waku Lateran mutaanzi, wabili, watatu, awane (1123, 1179, 1193 a 1215 kiitobelana),waku Lyons mutaanzi awabili (1245 a 1274 kiitobelana), waku Vienna (1311) ayimwi., ziyanza zinjaanji zyakasanganyigwa mumusa wacikombelo kuti zyeelede kucitwa lyoonse mucikombelo. Izintu mbuli kusumpula mulazyo waku Nicaea, kusendekezya ciimo cabulemu cokwa Kristu, kuganta buzuba bwa Nsondo ya Isita, kupandulula bulemu bwa Muya Uusalala, kwaanza lusyomo lwa baleza botatwe, kwaambilizya Maliya kuti Mbaanyina Leza, kusendekezya ciimo cabuntu acabulemu cokwa Kristu, kwaanza mipailo yakupailila basaante bafwide, kubelesya zibumbwa azimwi zinjaanji mucikombelo (mpanda, zibumbwa amikonzyanyo yakafwalwa), kusendekezya kuti (cinkwa awaini ngomubili ncobeni abulowa bwa Kristu), kusendekezya kusyoma Mulilo Uutamani a Busena Bwacisubulo ca Bafwide, kusendekezya kuti bantu balalekelelwa zinyonyoono kuti babbadela mupaizi mali (kutali kuti beempwa zinyonyoono), kubelesya Rosary, kubbizya bana bavwanda, kubbizyigwa mucibaka ca bafwide, kusungilizya ciyanza ca Kunununa (kubbadela mali kucikombelo kutegwa bafwide banununwe kuzwa Kucisubulo ca bafwide), kubelesya mulaka waci Latini mu Musa, kubamba Eucharisti, kubelesya milangu atununkilizyo mu cikombelo, zyakusama azikobela zya bapaizi, nkatekisima, mulalilo mutaanzi azimwi ziyanza zinjaanji zicitwa akusungilizyigwa abapaizi ba Cikombelo ca Katolika caku Loma, kapati eezyo zibelesyegwa mukukonga akudyaaminina buleya. Nokuba kuti zikombelo zyakazanduka cikombelo eeci (eezyo zyakabambwa mukubambulula lusyomo), taziciti ziyanza eezyo zicitwa muli Nyina wazikombelo, pele bubambe bwazyo alusyomo lwazyo lulikonzyene munzila iibambidwe Nyina wazikombelo. Takuli kutamikizya buyo bbuku lya Ciyubunuzyo nolyaambilizya kuti “NYINA” wa basibwaamu.
Ba Episcopalo, ba Presbyteriani, ba Methodisti, ba Lutherani, ba Baputisti, ba Church of God, ba Assembly of God, ba Cikombelo ca Kristu, ba Cikombelo ca Pentekkosti, ba Cikombelo ca Holiness, ba SDA, ba Cikombelo caba Mormoni, aba Kamboni ba Jehovah azimwi zikombelo zyakaanwa aamuntu, batobela milazyo abubame bwa banyina bazikombelo. Eeci cilikke nkasimpe kayumu nta kayumya mate mukanwa, pele nkasimpe kalemu alimwi kawusisya nokuba boobo.
Mulongo wa ba Poopo...
Bakatolika ba Loma bazuunyene kusyoma kuti Mwaapositolo Petulo wakali Poopo mutaanzi wacikombelo nokuba kuti kunyina malembe aamisela nokuba bumboni butondezya kuti Petulo lwakwe kuli naakalyatide tende mumunzi wa Loma.Petulo wakali muntu waambilizya milumbe, kakuli Jemusi lyoonse wakali kulanganyigwa kuti ngu silutwe mwaapositolo. Ooku nkusendekezya buyo akataa kumwi mu Cikombelo ca Katolika caku Loma mukukwkalisya kuswaanganya antoomwe twaambo tuteendelani. Iibunga lya ziyanza zicitigwa mu cikombelo lilanganyigwa aanga ncecintu cipa kuti cikombelo cisetekane. Pele aayo mazuba nizyakaanzwa eezyo zintu taazyibidwe antangalala, ambweni munsaa myaka 32 kusikila munsaa 65 A.D. Musololi mutaanzi, “Poopo”, wacikombelo caku Loma wakali Muleli Constantine, ooyo wakalela bulelo bwa Loma kuzwa mu 306 kusikila mu 337 A.D.
Mutwe wacuuno wakuti “Poopo”, awalo ncobeni, ndibbala lyaci Latini lyakuti “papa” naakuti taata. Yahushua wakaamba caantangalala muli Mateyo 23:9 kuti muntu teelede kwiita naba muntu omwe kuti taata. Kubelesya bbala eelyo, kweendelanya bwaamba mangwalo, mulandu wa kusampaula. Nokuba boobo, Bakatolika baku Loma kunyina cilubide nokuba ntenda njobabwene muli ceeci, nkaambo Poopo (bbishopo waku Loma) uyeeyelwa kuti Nguuli Mucibaka nokuba kuti nguuyiminina Kristu Lwakwe anyika, kali mumubili wanyma yamuntu uukonzya kufwa. Mutwe wacuuno wakuti “Poopo” nokuba boobo upedwe silutwe bbishopo waku Loma. Bikkila maanu kuti bubambe bwa Cikombelo caku Loma ca Katolika (Poopo, bapaizi, babbiishopo, bakkadinalo, bazibe, bakalaliki, abamwi.) ncintu cakabambwa aamuntu mukati kacikombelo eeco citaambidwe mu Mangwalo. Kubelesya bbala lyakuti poopo tiikwakapedwe kusikila mubulelo bwa Constantine. Mulongo mulamfu wa “lbasilutwe babbishopo” wakatalikila aali St. Linus, ooyo wakasalwa mu 67 akulela kusikila mu 76, mpoonya wakatobelwa a St. Anacletus mu 76 kusikila mu 88 awalo wakatobelwa a St. Clement I mu 88 kusikila mu 97. Mulongo mulamfu wabasololi, naa basilutwe, baBbishopo utaaluka kuzwa mu 67 A.D. Kuyoosikila kubulelo bwa Constantine, eelyo basilutwe baBbishopo nibaapegwa mutwe wacuuno wakuti “Poopo” akuzumanana kusikila buzuba buno bwa Francis, ooyo wakasalwa a Bbunga lyaba Kkadinalo mu Miyoba 13th, 2013 (3/3/3)x2=666.
Bunji bwa ba Poopo bakutaanguna anakali kulela buyo myezi yongaye nokuba mazuba ongaye nkaambo bakali kujaigwa mukaziziizi abakkadinalo mbocibeleka limwi aabo bakali kwiindilana kukkala cuuno ca Poopo lwabo. Eeyo yakali nkondo yalunya abulwani mubupaizi mbweenya mbuli nkondo zya mapolitikisi kulwanina cuuno cabulelo buyaa kukomena. Mpoonya muleli ooyu kumamanino wakaanza milawo acooko canyina cakwe, mumwezi wa Mulumi 11th, 1929 eelyo Benito Mussolini a Poopo Pius XI nibakasaina cizuminano ku Ganda lyabuleli lya Laterani Cikombelo ca Katolika caku Loma mucaajosyelwa nyika ya Poopo njicakasweekelwa. Eeci cizuminano cakapa Cikombelo caku Loma nyika yamayeeka aali 108.7 akataa munzi wa Loma, mpoonya akuba cisi caangulukide ca Vatican. Mubwini, Poopo ngo muleli, ngomweendelezi, alimwi alikke ngusungilizya kufumbwa ceelede kcuitwa mucisi cakwe cili mukati kacisi ca Italy.
Bukwabilizi mu Makwebo...
Bwakabambwa mu 1942, cisi ca Vatican cakacita mulimo wamapolitikisi amakwebo mumusela waco mulamfu. Lino nicakapegwa nyika, eeco cakabapedelezya zintu zili mucizuminano ca Lateran, akuzumizya kusumpya cikombelo kuya kumbele, bupoopo lino bwakalijana kuti bweelede kujuzya nkomo yamali kuti bweendelezye buvwubi bwabo bupati, kutali buyo mali aasangilwa kucikombelo, pele amumakwebo akataa cikombelo amfulumende zyaanyika eezyo ziyanda kusisikizya mali amakwebo aabugwebenga. Imbungano iizyibidwe bugwebenga ya Italiani Mafia abaku German mu Nkondo Yanyika II. Bumboni bwamisela butondezya kuti nkomo yamali yaku Vatican yakajisi mabbiliyoni aamali aajaikizya ba Mafia alimwi yakali kukwempula zinu zidula nzibakabba kuzwa kuli Hitler muciindi ca nkondo akciindi cakudyaaminina cooko ca Bukuwa. Poopo Pius XII wakamvwana aba Nazi baku Germany kuti asaine cizuminano a Hitler eeco cakapa nkamu ya Nazi kuti iyobozye lubono lwakubba muciyobwedo camali caku Vatican. Nkaambo kakuti nkomo yamali yaku Vatican yakali kweendelezyegwa cakusisisikizya, aaya mali alubono akasisilwa limwi kulaale ooko nyika nkwiitakonzyi kuzyiba mweelwe wamali aayo. Hitler abamambi bakwe bakalijanina wakweendelana limwi nokuba nkondo nzyaakalwana Hitler. Cintu cimwi cikondelezya kumbali lyazyeezyo ncakui, musela uyubununa kuti Hitler wakali kulumbaizya akutembaula bubambe bwa Cikombelo ca Katolika caku Loma cakuti wakabmba nkamu yamapolitikisi iikonzyanya ancico.
Kwainda myaka makumi otatwe kuzwa mu (1989), Cikombelo ca Katolika caku Loma cakayobolola makumi aamabbiliyoni aamadola alubono kuzwa mukusangilwa mali antoomwe abuvwubi bwa mali aakatuminwa cikombelo azintu zidula zyakazyila kuli ba Mafia amunkondo ya WW II kuzwa ku Germany. Pele mu 1929, nicaasainwa cizuminano ca Lateran, Cikombelo ca Katolika caku Loma cakali cetaalide akubula nguzu abuvwubi anyika zya poopo munyika. Kusikila sunu, Cikombeloca Katolika caku Loma, cicivwubide, cilaa buvwubi kwiinda buyo akati mbucaajisi kutaanguna mumyyaka makumi otatwe buyo yainda. Akaambo kamilandu ya cisaaza amazyuulunzuma zyamali aabbadelwa nkaambo ka bapaizi bacita cisaaza akujataata bana batana kula, ncintu citakonzyi akwaambw akuti Cikombelo ca Katolika caku Loma cakabaa buyumuyumu mu mali.
Kakkadi ca Cizuminano ca Lateran
Kwamakumi aamyaka, ambweni akuyungizya atala aawo, ba Poopo abamwi balupatipati bacikombelo cakalyatila kunsaa matende milandu akukazya kuti kwiina cibi ncibaacita bapaizi abana basankwa bavwozya musa abana basimbi aabo bakayubila mucikombelo kuti bavwunwe ntenda nkaambo kacikombelo mbocilyaamba kubaa moza. Mu nkondo ya WW II, nokuba kuti aciindi eeco Poopo (Pius XII) wakalizyi bujayi bwaba Nazi mbubakakosoola kukabaula bamaJuuda, walo kunyina ncaakaamba nokuba kulesya mulandu wabujayi ooyu. Wakacitila boobo nkaambo buyo kakuti nkamu ya Nazi yakali kweetela Cikombelo ca Katolika caku Loma buvwubi butaambiki bwa golide azyakabbigwa mumasi amwi,cikombelo ckayimina ambali akukaka kugwasyilila nokuba kulesya nkondo iilwanwa ankamu ya Nazi.
Bujayi Bwakashinshimwa Kucitika...
Mumwezi wa Mulumi, 11th, 2013 Poopo Benedict wakaambilizya kuti wakotoka mulimo wakukkala cuuno cabu Poopo. Mumawoola ongaye buyo lulabo lwakakwapula nsonje ya ganda lya St. Peter's Basilica. Oolu lulabo tiilwakajatila maanu bamwi, pele kuli bamwi lwakabaibalusya cishinshimi mu Mangwalo, kuti ndabo zijatikizya kuwa kwa Saatani kuzwa kujulu. Luka 10:18 (Yahushua ulaambaula) “Alimwi walo wakati kuli mbabo, Ime ndakamubona Saatani kaloka mbuli lulabo kuzwa kujulu”. Kuli baabo batobela bupanduluzi oobu, ooko kwakali kutondezya milimo ya Saatani iicitigwa cigaminina mu Vatican.
Kuzumanana zipekupeku zya WLC zijatikizya poopo, aCikombelo ca Katolika caku Loma, eeco ciyookupampanwida kuteelela Mangwalo mbwaapandulula bweendelezi bwa Cikombelo ca Katolika caku Loma ambociyoodilimunwa. Nokuba kuti Cikombelo ca Katolika caku Loma cilangikaanga citobela lusyomo lusalala, pele kusanganya ziyanza zyabantu atunsiyansiya twa mizimo ncecintu cipa kuti caalilwe limwi kusyomeka kuli Taata Yahuwah aMwanaakwe Yahushua Messiah wesu. Milazyo yakubaa lusyomo akuteelela Taata wakujulu, lyoonse alyoonse, ililembedwe muciindi camila yoonse mumilimo yokwa Yahushua amumaumi abaabo bakakomezyegwa mumilumbe ya baapositolo abasiciiya bataanzi. Eeyi milazyo tiiyakeelede kusanganyigwa cintu, pele Cikombelo ca Katolika caku Loma cakacita cintu eeco. Kwiinda mukuyungizya ku malailile ookwa Messiah, muna kristu uutonkomene kakkede muzyuuno zya Cikombelo ca Katolika caku Loma , nokuba cikombelo cili coonse, ulazungaana mulusyomo lwakwe akuleka kusyomeka kuli Taata Yahuwah, amalailile ookwa Yahushua Messiah, akoongomanina kunzila yaziyanza zyakabambwa aamunut. Eeco ncecipa kuti kupaila koonse ooko kubulile lyo lusyomo lwini.
Kaambo keni kacibalo eeci akuli kusinganya nokuba kufubaazya basazima abacizyi Bakatolika. Ba katolika mbantu basyomeka, ambweni bayinda kusyomeka kwiinda Basikutongooka bamwi baunka muzikombelo zyaandeene. Makanze eesu ngakwiinduluka kwiisya akuzyibya bantu aabo bajatikene mubupaizi oobu. Cilawusisya kubona Bakatolika mbubakapanda nzila yabupaizi iigeme kulaale a Moza, kwiinda mukuyiisya zyalweeno zyabaabo balyaamba kuti “mbaalumi basetekene bokwa Leza”. Aboobo mbuli mbotuwaamba oobu, twanjila mulimo wakwiinduluka kuyiisya akulailila basazima abacizyi besu ku masimpe aabupaizi bwa Bukatolika bwaku Loma. Teelela cintu comwe buyo mukwesu, bapaizi abamwi balupatipati mucikombelo tabaciti caali kusweesya bantu kwiinda mukubazyibizya kucita ziyanza zya tunsiyansiya, pele abalo babelesyegwa aanguzu zya Saatani zyoongomene kubejela akulobya zyuulunzuma zya maumi aabana ba Taata Yahuwah.
Mukubula coolwe, cilausisya kuti bunji bwa Bakatolika balupatipati kunyina nobayooteelela kasimpe kali mutwaambo ootu. Cikombelo ca Katolika caku Loma kwiinda mumilimo yabapaizi ba Dominicani aba Jesuiti cakataalukila kumabazu woonse aanyika akusungilizya bantu boonse kuti bateelele Cikombelo ca Katolika caku Loma. Kababelekela mu mfulumende amuzikolo, bakajatisya bantu boonse Ajanza Lilemu kuti bateelele kuzwa nicaatalika cikombelo kusikila mazubaano. Ncintu cimwi ceelede kwaambwa aawa imwi milimo yabo yabugwebenga iitakwe mpuwo. Kujaya baleli bazisi abamwi beendelezi bazisi, kusungilizya akutalisya nkondo akataa masi azimwi zinjaanji, zyakacitwa nkaambo mnzi wa Vatican nguwaasungilizya milimo iili boobo mukuyanda buyo kubambilila bweendelezi bwa cikombelo bwansiku akukwabilila makwebo aacikombelo. Mulimo wa Cikombelo ca Katolika caku Loma antoomwe acuuno camweendelezi, ncintu cabupaizi bwa mituni cakabambwa aamuntu,, alimwi camapolitikisi.
Mazubaano, bunakristu bulangene aaciindi ceenzu kapati mumusela wanyika woonse. Kunyina pe nokuba lyomwe mumusela wa Cikombelo ca Katolika nicaka “langisyidwe aanga nkulangisya mpuyasweekela nyeleti” kuzwa mumwezi wa Miyoba 13th 2013 eelyo Francis naakasalwa kuba Poopo namba 266th. Zyuulunzuma zyabantu bacilangilizya zintu ziyaakucitika mumunzi wa Vatican amilimo ya Poopo Francis kweendelanya kumangwalo aa Ciyubunuzyo, kujatikizya nguzu zyabunyama akusumpuka kwa simukazya-kristu. Mangwalo atondeka zintu zimwi zitontozya mumagondo zya mushinshimi mubeji, simukazya-kristu, akusumpuka kwa banyama (zisi) zyobile, bakamboni bobile, mpoonya amulongo wabupoopo kuugaminina. Kuli kweendelana akataa bupaizi bwakabambwa aamuntu oobo Yahushua Messiah mbwaakaambilizya kuyoocitika kumamanino aaciindi akubambwa kwa Cikombelo ca Katolika caku Loma.
Kubbeejela kwa St. Malachy...
Musaante Malachy
Wakazyalilwa mucisi ca Ireland nkocili Kunyika mu 1094 akunjizyigwa mulimo wa Muapizi wa Katolika kalaa myaka 25 mu 1119, Malachy wakalizyibidwe kuba sicikolo wa mangwalo. Bumwi buzuba naakali kuzyokela ku munzi wakwe mulweendo kuzwa ku Loma, wakataminina kuti wakabona cilengaano ca Bapoopo ba Katolika kusikila akuboola kwa Kristu. Zilengaano zyakwe zyakasiswa muziyobwedo zyaku Vatican kusikila nizyakasimbwa mumabbuku mu 1590. Malachy wakaambilizya Cikombelo ca Katolika caku Loma kupenzyegwa bantu amusololi umwi Petrus Romanus (Petulo waku Loma) nguuni kulela aciindi cakupenzya ooko. Petulo waku Loma, mbwaakalemba, uyoosanina lutanga lwakwe akataa mapenzi manjimanji mpoonya munzi wamalundu aali ciloba (munzi wa Vatican) uyoodilimunwa. Kuli mizeezo minjaanji yakamvwugwa kuzwa ciindi eeco yakweezyeezya kuti m mwini masimpe ooyo Petulo waci Loma. Pele mumanjezyeezya aaya, ncintu cilaa mpindu kwiibaluka kuti kumatalikilo, nokuba kumacaalizyo, aamusela wa 10th, munzi wa Vatican, munzi wamalundu aali ciloba, tiiwakaliko pe.
Kubbejela kwa St. Francis waku Asisi...
Poopo Francis (Jorge Mario Bergoglio) wakaulikwa zina lya bupoopolyokwa St Francis waku Asisi. Cimwi caabejelwa aa St. Francis cilembedwe butobela ansi aawa kuti,
“Kuyoosika Poopo uutasalidwe munzila iiluleme. Walo uyooleta kupyopyongana kapati. Uyoopa kuti Bakatolika badonaike lusyomo lwabo. Uyootambula misyobo yabupaizi yoonse kakwiina kusalauzya. Kuyooba kubijilwa mukati aanze lya Cikombelo ca Katolika caku Loma. Uyoocenga bantu batonkomene kubaa lusyomo.”
Poopo Francis ulibonyaanga wakasotoka mulawo waku Vatican weelede kutobelwa mukusala Poopo. Kweendelanya bwakakosozyegwa makani mu Vatican a Mbungano yaba Kkadinalo, Poopo mupya tayelede kupangana cilongwe abamwi bapaizi bakasalwa kale kataninga salwa kunjila mulimo wabu poopo. Kulangikaanga Poopo Francis wakazyibya bantu bamwi kuti kuyooba kucincanya zyuuno mucikombelo kataninga salwa kukkala cuuno, eeco cimupa kuti abe “Poopo uusalidwe munzila iitaluleme”.
Poopo Francis tasami zikobela zyamulimo wabupoopo. Poopo Francis waambwa kuti ngu poopo Uukazya-bapoopo alimwi tali Poopo wamasimpe. Imwi milumbe yakamvwugwa mazuba aayinda yaambilizya kuti Poopo Francis usoleka kuswaanganya antoomwe zikombelo zya Basikutongooka a Bakatolika. Kukakatila kwakwe kubamba bupaizi bwanyika bomwe” kwakasiya Bakatolika banjaanji abaabo batali bakatolika kabazingidwe mizeezo, aboobo bunji bwa Bakatolika bakaleka kunjila Cikombelo ca Katolika caku Loma. Eeci citondeka kukasimpe kakuti inga kanooli mushinshimi mubeji, ooyo mbweenya mbuli Johane mubbapatizi wakabambila nzila ya Messiah, Francis lino ubambila simukazya-Kristu nzila.
Silutwe bbishopo Fulton Sheen (1895-1979) wakali bbishopo silutwe waku Rochester alimwi wakali wakali mwaambilizi wa makani aakabaa mpuwo mu TV aakuti, "Life is Worth Living," akataa myaka 1951 a 1957. Wakamvwugwa aciindi cimwi kaamba kuti,
“Mushinshimi mubeji uyoobaa bupaizi butakwe ciciingano, bupaizi butakwe bulangizi bwa nyika mpya, bupaizi buyoojaya bupaizi boonse.Kuyooba cikombelo cakucengeezya, cikombelo ca Kristu cinooli cimwi, pele mushinshimi mubeji uyooyaka cikombelo cimbi. Eeco cikombelo calweeno ciyooba cikombelo ciswaanganya nyika yoonse (kukamantana) ... Lino mubili wacikombelo caanyika uyoosolwedwa aa Judas Iscariot uucigaminide alimwi unooli mushinshimi mubeji. Walo nguuyoosambala cikombelo cakwe kuli Simukazya-Kristu.”
Bbishopo mupati Fulton Sheen
Eeci cilibonyaanga ncencico ncobeni Poopo Francis ncakwakwalisya kugozya kucita mukati ka Cikombelo ca Katolika caku Loma mazubaano. Nokuba boobo, micito ya Poopo wamamanino iyaa kulangisyigwa akataa buleya abuzyililwa. Tuli masimpe kuti ecino nciindi CANTENDA YAKUJATA BUBI mumusela wanyika eeyi. Kuti yebo utaswiilili Taata Yahuwah nakwiita kuti uyaamuke akulizandula kuzwa kulweeno lwazikombelo oolu, cintu cuusisya ncakuti yebo uyoolijana kopenga mapenzi aatanabwenwe aayo aayoosikila baabo basinganyidwe antoomwe a “nyina wa basibwaamu boonse).”
Kukosozya makani...
Lino kuyaa kuyungizya mulwi wabumboni butondezya ciimo ca Cikombelo ca Katolika caku Loma amunzi wa Vatican mbuulibonya kuzuzika zishinshimi zya Ciyubunuzyo antoomwe a Simukazya-kristu, Saatani, nokuba masalamuzi aacitwa amadaimona. Twakukombesya yebo kuti uyungizye kuvwuntauzya makani aaya akubala mangwalo. Twakomba utayaamini mumizeezo yamuntu wanyama njasandulula makani, pele kolibalila kolaa moyo uupaila akusololelwa a Muya Uusalal ookwa Yahuwah kutegwa mangwalo akusongwaazye, ucenjelele bupaizi bwakubeja oobu... Twakomba UTALILEKELI KUCENGWA.
Kamuzwa muli nguwe nobantu bangu... Ciyubunuzyo 18:4
Lino nokucaambwa kuti, Buno buzuba, kuti nywebo mwalimvwa jwi Lyakwe, mutayumyi myoyo yenu, mbuli mbumwaacitidie nimwakazanga....


text:
Buzuba bwa Mwezi Mupya butalikila kubucedo mubuzuba butobela kwiimpana kwa mwezi azuba.
Ansi lyawaawa kuli cifwanikiso citondezya mazuba aakwiimpana kwa Mwezi aZuba mumyaka akataa 2013-2023. Mulakonzya kulomya kuzyiba mazuba aziindi nocicitika eeci, kamutyanka aawo mpobalemba makani aabo ba USNO:
(Amubikkile maanu aawa: Kwiimpana kwa mwezi azuba kanjikanji kwaambwa kuti Astronomical “New Moon.”)
1. Kuti mujane bwiimpene ciindi ca kucooko cenu aciindi ca UTC(Coornidated Universal Time). Kufumbwa nzila ali zyeezyi zyitobela inga yabelesyegwa.
2. Kamuyandaula ciindi cakwiimpana mwezi azuba mucifwanikiso ansi lyawaawa.
3. Kamusandula ciindi cipedwe ca UTC kuya kuciindi camucooko cenu. Ngooyu mukonzyanyo: Kwiimpana mwezi azuba kwakacitika mu Mukazi maziba (January) 11, 2013 aciindi ca 19:44 UTC naa (7:44 kumangolezya) Kuti kokkala ku Ijipita (UTC kusanganya amawoola obile (+ 2 hours), kwiimpana kwamwezi azuba kulacitika mu Mukazi maziba 11, aciindi ca 21:44 (9:44 kumangolezya) mucooko cenu.
4. Kamubala ciindi kusikila bucedo butobela (“Astronomical twilight”) kuzwa nicacitika eeci
Buzuba bwa Mwezi Mupya butalikila kubucedo butaanzi kutobela kwiimpana kwa mwezi azuba.
Mumukonzyanyo watondezyegwa atalaa aawa antaamu #3, Buzuba bwa Mwezi Mupya buyootalikila kubucedo bwa Mukazi maziba 12, 2013 (ku Ijipita) nkaambo ciindi ca kwiimpana mwezi azuba ciyoocitika aciindi ca 9:44 Kumangolezya mu Mukazi maziba 11 alimwi bucedo butobela buyootalikila aciindi ca 5:28 Kubucedo bwa Mukazi maziba 12.


text:
“LONDALONDAI NDOE”!
Kitango kya Ntanda kya Batumoni ba Yehova kya 2022
Twimwita na nsangaji mutale kitango kya mafuku asatu kya Batumoni ba Yehova.
Pa mwanda wa kipupo kya Corona, kitango kya uno mwaka kisa kutūlwa pa jw.org. Bipindi bya ino mpangiko bikatūlwa’po bityebitye mu Kweji 7 ne 8.
Mpangiko ya ku Bitupu. Kekulombepo Mot de Passe Nansha Kwiyukanya.
Myanda Mikatampe ya mu Mpangiko
Bipindi bya Dya Butano: Wifunde mwa kwikadila na ndoe ya mutyima ne mwa kwikadila mu ndoe na bantu bakwabo. Mona madingi aleta Bible ku boba besongele, bambutwile ne bana moabwaninya kuleta ndoe mu kisaka.
Bipindi bya Dya Mposo: Lelo bibwanika kwikala na ndoe abe papo ubela, wikonda na makambakano a misokwe, bimpengele bya kipangila, nansha na makambakano makwabo? Tala video ikankamika ilombola bilonga bantu ntanda yonso mwanda wa kwikala na ndoe.
Bipindi bya Dya Yenga: Lelo bine tubwanya kwikala balunda na Leza? Le bulunda na Leza bwiilanga abo bwine’ni, nansha kudi byotufwaninwe kulonga pa kwikala balunda nandi? Teja bilondololwa ku bino bipangujo mu mwisambo unena’mba, “I Muswelo’ka Otubwanya Kwikala Balunda na Leza?”
Tala mpangiko yonso mituntulu ne mavideo a bitango byetu